DEVETA CISCO EXPO KONFERENCIJA U BEOGRADU\nJedna od najznačajnijih godišnjih konferencija iz oblasti informaciono-komunikacionih tehnologija u Srbiji, Cisco Expo, održaće se deveti put u hotelu Hyatt u Beogradu, 10. i 11. novembra. I ove godine konferencija će biti unapređena Ciscovim tehničkim i poslovnim rešenjima za različite grane privrede, dostignućima i trendovima u mrežnim komunikacijama i informacionim tehnologijama.\nPažnja ovogodišnje konferencije Cisco Expo biće usmerena na budućnost i razvoj centara za obradu podataka kroz virtuelizaciju, naprednoj bezbednosnoj infrastrukturi koja pruža najviši mogući nivo bezbednosti u poslovanju putem Interneta, i napredno otkrivanje pretnji; objedinjenom sistemu komunikacije (prisutnost, razmena trenutnih podataka i bogate medijske usluge) koji obezbeđuje moćne nove načine za saradnju, kao i rešenjima za usluge bazirane na prelasku na IP mreže sledeće generacije.\nOsim sadržaja, demonstracija proizvoda i rešenja, biće predstavljena i rešenja kompanija čije su tehnologija i usluge u vezi sa Ciscovim mrežnim rešenjima. Tokom konferencije učesnici će dobiti stručnu podršku eksperata kompanije Cisco. Očekuje se da će konferenciju pratiti preko šest stotina učesnika.


Promenjeni pravilnici o ocenjivanju - Društvo - Dnevni list Danas\nPočetna » Društvo » Promenjeni pravilnici o ocenjivanju\nNastavnici neće biti obavezni da učenike ocenjuju najmanje četiri puta u drugom polugodištu\nVesna Andrić24.04.2020. 13:30\nIzmenama pravilnika o ocenjivanju u osnovnim i srednjim školama, koje su upravo stupile na snagu, nije propisana donja granica koliko ocena učenik treba da dobije u toku polugodišta, pa je teoretski moguće da u ovom periodu dok traje nastava na daljinu nastavnik oceni đake samo jednom i da se na osnovu te, i svih ocena iz prvog polugodišta, izvede zaključna.\n„Učeniku koji nije ocenjen najmanje četiri puta iz obaveznog predmeta i izbornog programa drugi strani jezik u toku polugodišta, odnosno najmanje dva puta u toku polugodišta ukoliko je nedeljni fond obaveznog predmeta, izbornog programa i aktivnosti jedan čas, ne može da se utvrdi zaključna ocena, izuzev u slučaju kada zbog ugroženosti bezbednosti i i zdravlja učenika i zaposlenih nije moguće oceniti učenika potreban broj puta“.\nTako glasi izmenjeni član u pravilnicima o ocenjivanju u osnovnoj i u srednjoj školi, koji će, kako tvrde sagovornici Danasa, olakšati nastavnicima posao.\nU školama kažu da je većina učenika dobila najmanje po jednu ocenu do uvođenja vanrednog stanja i da će do završetka školske godine biti prilike za bar još jednu.\n– Iz predmeta kao što su srpski i matematika, gde su učenici svakodnevno imali obavezu da rade domaće zadatke, vrlo je moguće da nastavnici daju i više od dve ocene. Ali iz predmeta čiji je nedeljni fond jedan ili dva časa, za očekivati je da će nastavnici u dnevnik upisati jednu do dve ocene do kraja školske godine. Nije obavezno da nastavnik svakog đaka oceni jednakim brojem ocena. Preporuka je da se za ovaj period nastave na daljinu upiše onoliko ocena koliko nastavnici procene da ih mogu dati, ali da one budu realne – kaže za Danas Olivera Korošec, direktorka OŠ „Milena Pavlović Barili“.\nOna dodaje da se brojčana ocena može dati za domaće zadatke, aktivnost, provere znanja… Na pitanje kako biti siguran da su ocene sa kontrolnih zadataka zaista odraz đačkog znanja, a ne snalaženja na različite načine, ona kaže da to „ostaje na obraz učenicima i roditeljima“, napominjući da i u redovnoj školi ima učenika koji prepisuju ili spremaju „puškice“ za kontrolne. Korošec veruje da se i prepisivanjem nešto može naučiti, ali napominje da je bitno da su deca dobila najmanje po jednu ocenu u drugom polugodištu pre uvođenja vanrednog stanja.\nMladen Stevanović, direktor OŠ „Kralj Petar I“ smatra da je u sadašnjim uslovima vrednovanje postignuća dosta teško i da je to glavni nedostatak onlajn nastave. On ipak veruje da će, ako se đaci vrate u škole u narednom periodu, biti vremena za provere znanja „uživo“ kako bi se školska godina privela kraju na regularan način. Siguran je da će Ministarstvo prosvete pronaći najoptimalnije rešenje i da će zaključivanje ocena u svakom slučaju biti u korist dece.\nI direktor Gimnazije „Patrijarh Pavle“ Jasmin Nikolovski kaže za Danas da je u toj školi do 15. marta najveći broj đaka dobio bar po jednu ocenu i da će u predstojećem periodu profesori upisivati brojčane ocene za aktivnosti i angažovanje učenika tokom nastave na daljinu. On se slaže da je nemoguće biti siguran u validnost ocena za provere znanja koje se rade onlajn. Iako, kako kaže, postoje načini da se daju onlajn testovi u ograničenom vremenu, što smanjuje mogućnost da se deca između sebe dogovaraju, ne može se pouzdano znati jesu li roditelji pomagali. Nikolovski navodi da se kod nekih slabijih učenika sada vidi napredak, jer ulažu više napora, prija mi ovakav način rada sa svakodnevnim zahtevima ili su pod većom kontrolom roditelja, dok su neki dobri đaci „pokvarili utisak“.\nKako se izvodi zaključna ocena?\nPravilnici o ocenjivanju propisuju da se zaključna ocena utvrđuje na osnovu svih pojedinačnih ocena koje su unete u dnevnik od početka školske godine. Zaključna ocena ne može da bude veća od najveće pojedinačne ocene upisane u dnevnik, dobijene bilo kojom tehnikom provere znanja.\nKorona virusocenjivanjeprofesoriskoleVanredno stanjeđaciBeograd\n3 reagovanja na “Promenjeni pravilnici o ocenjivanju”\n24. aprila 2020. u 22.55\nPravilnik je potpuno realan i u skladu sa situacijom.Deca su svake nedelje imala po dve provere i plus usmene .Ko to može da izdrži.Retko ko u Srbiji je vrednovao domaće, prezentacije i druge oblike rada. Sad je prilika za to.Mora se i trud i zalaganje ceniti.Neka se sačuva zdravlje omladine, to je najbitnije.Ova dvojica direktora neka se vrate u klupu da mnogo toga nauče jer ne znaju ništa.\n24. aprila 2020. u 23.52\nOva dve neznalice treba vratiti u klupu da nauče stari pravilnikNisu dža a date 4 ocene.To je baš zato da se deca rasterete pismenih i usmenih provera.Da se daju na aktivnost,na prezentacije, na projekte,na učestvovanje u diskusijama,naodnos prema radu.Žalim kolege kojima ste direktori,a još više djake vaših škola.Oni mogu da obojici održe čas na temu :“Stari i novi pravilnici ocenjivanju“\n24. aprila 2020. u 23.56


Do sada uplaćeno 30 miliona dinara za podršku zdravstvenim radnicima u Vojvodini – Ozon Media\nDo sada uplaćeno 30 miliona dinara za podršku zdravstvenim radnicima u Vojvodini\n„Na namenski račun za podršku zdravstvenim radnicima u Vojvodini, koji je nakon izbijanja epidemije izazvane virusom korona otvorila Pokrajinska vlada, do sada je uplaćeno 30 miliona dinara“, navodi predsednik Pokrajinske vlade Igor Mirović.\nOn je rekao da su novac uplatile brojne domaće i strane kompanije koje posluju u Vojvodini, ističući da je sredstva u iznosu od po dva miliona dinara opredelila i Srpska pravoslavna crkva, tačnije Eparhija sremska i Eparhija bačka.\n„Posebno se zahvaljujem episkopu bačkom Irineju i episkopu sremskom Vasiliju na odluci da pomognu naš zdravstveni sistem. Crkva je kroz istoriju, ne samo molitveno i duhovno, već i u materijalnom pogledu, pomagala one kojima je pomoć najpotrebnija. Učinila je to i ovog puta, a pomoć će sigurno stići do onih kojima je i najpotrebnija“, rekao je predsednik Mirović.\nTo je namenski novac koji će biti upućen zdravstvenim radnicima u AP Vojvodini, prema transparentnim kriterijumima koje će utvrditi Pokrajinski sekretarijat za zdravstvo.\nNa koronavirus pozitivno 260 zaposlenih u zdravstvu\nOtkrivena nelegalna kladionica u Mitrovici\n04.06.2020. Ozon 0\nZakazane još dve maturske proslave\nZaplenjena opojna droga, uhapšen Mitrovčanin\nPrijave za 100 evra još samo danas i sutra\nU nedelju „Berza sitnih životinja“\nBroj poseta: 62783999


Paket proširenja za 2016 - Progovori o pregovorima\nPaket proširenja za 2016\nEvropska komisija je danas usvojila godišnji paket proširenja u kom procenjuje napredak Zapadnog Balkana i Turske u sprovođenju ključnih političkih i ekonomskih reformi i iznosi dalje korake u rešavanju preostalih izazova. Između ostalog, Komisija preporučuje da države članice otvore pristupne pregovore sa Albanijom. Ova preporuka je, međutim, strogo uslovljena postizanjem kredibilnog i opipljivog napretka u sprovođenju reforme pravosuđa, tačnije reevaluacijom sudija i tužilaca („proces provere“).\nPredstavljajući paket proširenja, komesar za evropsku politiku susedstva i pregovore o proširenju Johanes Han je izjavio: „Perspektiva članstva u EU i dalje pokreće transformacije i učvršćuje stabilnost u zemljama jugoistočne Evrope, a kredibilan proces proširenja ostaje nezamenljiv instrument za osnaživanje ovih zemalja i pružanje podrške za sprovođenje političkih i ekonomskih reformi. Danas potvrđujemo kontinuiranu podršku EU ovim naporima i pozivamo vlade zemalja proširenja da prihvate neophodne reforme te da im daju aktivniju ulogu i ozbiljnije ih uključe u svoje političke programe – ne zato što to zahteva EU, već zbog toga što je to u najboljem interesu njihovih građana i čitave Evrope”.\nKomesar Han je dodao da je ovogodišnji izveštaj za Tursku sastavljen u trenutku koji je veoma značajan za odnose te zemlje sa EU: „Veoma smo zabrinuti zbog slabljenja vladavine prava i demokratije kojima svedočimo nakon neuspelog državnog udara. U interesu same Turske je da pod hitno prestane da se udaljava od EU.”\nPolitika proširenja nastavlja da daje rezultate, a sprovođenje reformi se nastavlja, iako različitim tempom. Kontinuirana posvećenost načelu davanja prednosti rešavanju fundamentalnih pitanja je i dalje ključna: Komisija nastavlja da usmerava svoje napore na vladavinu prava, uključujući bezbednost, osnovna prava, demokratske institucije i reformu državne uprave, kao i ekonomski razvoj i konkurentnost. Jača uloga civilnog društva i aktera u širem smislu ostaje ključna.\nU oblasti vladavine prava su, uopšteno govoreći, preduzeti napori za modernizaciju pravnih okvira i infrastrukture. Albanija je jednoglasno usvojila ustavne amandmane kojima je postavljen temelj za dubinsku i sveobuhvatnu reformu pravosuđa. Većina zemalja je, međutim, i dalje suočena sa problemima u pogledu efikasnosti i nedostatkom nezavisnosti i odgovornosti pravosuđa. U poslednjih nekoliko godina su sve zemlje osnažile okvire za borbu protiv korupcije i organizovanog kriminala; sada više nego ikada ranije napore treba usmeriti na postizanje rezultata po pitanju istraga, krivičnog gonjenja i sudskih presuda u predmetima na svim nivoima. Zemlje proširenja su takođe izmenile svoje krivične zakone i zakonodavstvo u oblasti borbe protiv terorizma čime su se opremile snažnijim instrumentima za borbu protiv ovih fenomena. Nekoliko njih je usvojilo nove strategije i akcione planove za borbu protiv terorizma, ali je neophodno preduzeti više napora za borbu protiv radikalizacije, naročito u oblasti obrazovanja i to boljom kontrolom stranih sredstava kojima se podstiče širenje radikalnog sadržaja.\nOsnovna prava su i dalje uglavnom utvrđena zakonodavstvima zemalja proširenja. Na Zapadnom Balkanu i dalje postoje nedostaci u praksi, ali je situacija uglavnom stabilna. U Turskoj je u ovoj oblasti došlo do nazadovanja, a praktična primena uglavnom pokazuje značajne nedostatke. Nakon neuspelog državnog udara u julu proglašeno je vanredno stanje u okviru kog su preduzete dalekosežne mere kojima se uskraćuju osnovna prava. U periodu nakon neuspelog državnog udara je bilo navoda o velikom broju ozbiljnih kršenja zabrane mučenja i zlostavljanja kao i proceduralnih prava.\nPremda u različitoj meri, sloboda izražavanja i medija i dalje izaziva zabrinutost u većini zemalja proširenja. Nedostatak napretka u ovoj oblasti, koji je već zabeležen u protekle dve godine, i dalje je prisutan, a u nekim slučajevima je došlo i do pogoršanja. Diskriminacija i neprijateljstvo prema osetljivim grupama, koje se između ostalog zasnivaju na seksualnoj orijentaciji i rodnom identitetu, još uvek izazivaju ozbiljnu zabrinutost.\nMigracijska kriza je predstavljala jedno od ključnih pitanja u političkom programu u protekloj godini te nastavlja da pokazuje strateški značaj za politiku proširenja u regionu. EU je na krizu reagovala na sveobuhvatan način uz poštovanje prava. Efikasno zatvaranje zapadnobalkanske rute od strane zemalja na toj ruti, uz istovremeno sprovođenje Saopštenja EU i Turske od 18. marta, dalo je opipljive rezultate na terenu, odnosno dovelo je do značajnog pada broja nezakonitih migranata i tražilaca azila na grčkim ostrvima: od nekoliko hiljada na manje od 100 dnevno u proseku. Ovo je takođe dovelo i do oštrog pada broja ljudi koji su izgubili život na moru.\nPravilni rad demokratskih institucija i dalje predstavlja glavni izazov u većini zemalja. Da je uloga Narodne skupštine od ključnog značaja za demokratiju treba da postane sastavni deo političke kulture. Pokušaj vojnog puča u Turskoj jula ove godine predstavlja udar i brutalan napad na demokratski izabrane institucije. S obzirom na ozbiljnost pretnje koju je puč predstavljao za tursku demokratiju i državu, brza i odlučna reakcija na tu pretnju bila je opravdana. Međutim, razmere i generalna priroda preduzetih mera nakon puča nameće izvesna pitanja.\nNapredak reforme javnih uprava nije istovetan u svim državama. Prava građana na dobru administraciju, pristup informacijama i aministrativnoj pravdi moraju biti bolje obezbeđena.\nEkonomska situacija u regionu se postepno popravlja, sa jačim rastom, većim investicijama i otvaranjem novih radnih mesta u privatnom sektoru. Međutim, zemlje kandidati za proširenje suočene su sa strukturnim ekonomskim i društvenim izazovima, uz nedovoljno efikasnu javnu upravu i visoku stopu nezaposlenosti. Stepen nezaposlenosti mladih posebno zabrinjava. Na investicionu klimu takodje negativno utiče i dalje slaba vladavina prava.\nPodsticaj dat „Berlinskim procesom“ and inicijativom Zapadnobalkanske šestorke, prevashodno kad je reč o namerama EU da poveže zemlje Balkana, nastavio je da podstiče porast regionalne saradnje i razvoj dobrosusedskih odnosa, time doprinoseći političkoj stabilizaciji i ekonomskim mogućnostima.\nAktuelni program proširenja obuhvata zemlje Zapadnog Balkana i Tursku. Pristupni pregovori su otvoreni sa sledećim zemljama kandidatima: Turskom (2005), Crnom Gorom (2012) i Srbijom (2014). Pregovori još uvek nisu otvoreni sa Bivšom jugoslovenskom Republikom Makedonijom (koja je kandidat za članstvo od 2005) i Albanijom (koja je u statusu kandidata od 2014). Bosna i Hercegovina i Kosovo imaju status potencijalnih kandidata.\nZa detaljnije zaključke i preporuke za svaku zemlju pojedinačno pogledajte:


START iscureo, sledi novi nuklearni dogovor | Politika | DW | 05.12.2009\nSTART iscureo, sledi novi nuklearni dogovor\nSporazum o smanjenju broja bojevih glava između Rusije i SAD istekao je u ponoć između petka i subote. Uprkos tome, on će se poštovati do stvaranja novog. A novi START bi uskoro trebalo da ozvaniče Obama i Medvedev.\nRusija i SAD će se obavezati da imaju oko 1.500 bojevih projektila\nPredsednici Dmitri Medvedev i Barak Obama se zalažu za nastavak saradnje „u duhu“ Sporazuma o smanjenju strateškog naoružanja (START) iz 1991. koji od ponoći više ne važi.\nMeđutim, pregovarači SAD i Rusije intenzivno rade na postizanju sporazuma koji će naslediti START. Rusija i SAD su izrazile „čvrstu nameru da učine sve kako bi novi sporazum o strateškom naoružanju stupio na snagu što je pre moguće“.\nPraktično gledano, i ruska i američka strana će nastaviti da poštuju pravila START sporazuma, što znači da će, pored ostalog, nadležnim inspektorima omogućiti proveru pridržavanja odredbi ovog dokumenta.\nPortparol Bele kuće Robert Gibs je rekao da su Obama i Medvedev u petak razgovarali o preostalim stavkama koje treba rešiti. On je potvrdio spekulacije evropskih medija da će Obama iduće nedelje otputovati za Prag da potpiše sporazum START s Medvedevim, pre nego što u četvrtak, 10. decembra, ode za Oslo da primi Nobelovu nagradu za mir.\nPregovarači su, inače, još pre mesec dana odustali od zacrtanog cilja da postignu novi sporazum koji bi bio ratifikovan i stupio na snagu pre isteka postojećeg sporazuma noćas u ponoć. Ratifikacija novog sporazuma u američkom Kongresu i ruskoj Dumi bi mogla da traje mesecima.\nSmanjenje broja bojevih glava\nPostojeći sporazum START koji su potpisali sovjetski predsednik Mihail Gorbačov i američki predsednik Džordž Buš - stariji, zahteva da obe zemlje smanje broj nuklearnih bojevih glava za četvrtinu na oko 6.000, i da sprovedu procedure za proveru pridržavanja sporazuma. Pregovarači se još uvek spore oko procedura provera za novi sporazum.\nObama i Medvedev su se u julu u Moskvi saglasili da smanje broj nuklearnih bojevih glava u obe zemlje na između 1.500 i 1.675 u roku od sedam godina kao deo novog sporazuma.\nObamina administracija želi brzo postizanje sporazuma kako bi pokazala poboljšanje u odnosima SAD i Rusije i to iskoristila kao podsticaj za druge ugovore o kontroli naoružanja i sprečavanju širenja nuklearnog oružja. Vašington želi saradnju o pitanju kontrole nuklearnih ambicija Irana, ali Rusiji je trenutno manje potreban novi sporazum.\nBela kuća se takođe nadala da bi sporazum mogao biti postignut pre Obaminog puta u Evropu radi primanja Nobelove nagrade za mir, ali se to nije dogodilo.\nTrajni link https://p.dw.com/p/KqqN


DELOITTE: Zbog pandemije COVID-19, akcenat 61 odsto rukovodilaca na transformaciji poslovanja, dvostruko više nego u periodu pre pandemije – Plodna Zemlja\nDELOITTE: Zbog pandemije COVID-19, akcenat 61 odsto rukovodilaca na transformaciji poslovanja, dvostruko više nego u periodu pre pandemije\nRukovodioci su fokusirani na restrukturiranje poslovanja kroz optimizaciju ljudskih resursa i osmišljavanje rada koje se bazira na snagama i prednostima zaposlenih. Zbog, do sada, nezapamćenih poremećaja koje je izazvala pandemija COVID-19, kompanije uvode radikalno nove načine rada i poslovanja, što u fokus stavlja pitanja u oblasti ljudskih resursa.\nDeloitte-ov izveštaj o globalnim trendovima u oblasti ljudskih resursa za 2021. godinu istražuje načine na koje kompanije i rukovodioci mogu iskoristiti lekcije naučene iz ove pandemije za suštinsko redefinisanje poslovanja i fokusiranje na napredak umesto na preživljavanje.\n“Organizacije koje dobrobit zaposlenih uključuju u rad na individualnom, timskom i organizacionom nivou, izgradiće održivu budućnost u kojoj se zaposleni mogu najbolje osećati i raditi”, rekao je Stefanović. „Pandemija nam je pokazala da strategije rada usmerene na čoveka nisu nešto što bi bilo lepo imati, već su neophodne. U budućnosti će napredovati rukovodioci koji se holistički posvete ljudima i uspostave sistem donošenja poslovnih odluka na osnovu ljudskih potencijala.”\nZa više informacija posetite veb stranicu https://www2.deloitte.com/rs/sr/pages/about-deloitte/articles/2021-global-human-capital-trends-report.html\nTagoviCOVID-19 Deloitte Rukovodioci\nProšle godine rast izvoza poljoprivredno-prehrambenih proizvoda za 20 odsto, za nas najvažnije jedinstveno tržište Zapadnog Balkana


Otvoren Poljoprivredni sajam u Novom Sadu - AgroSmart\nNikolić je istakao da su poljoprivredni potencijali Srbije, a posebno Vojvodine, ogromni i da je novosadski sajam tradicionalno najvažnija manifestacija ove vrste u regionu.\nOn je naveo da je Italija ove godine iz zemlje – prijatelja prerasla u zemlju – partnera Međunarodnog poljoprivrednog sajma i podsetio da je ta država evropski lider u proizvodnji opreme za prehrambenu i vinsku industrijau, tako da je naročito dragocena međusobna razmena iskustava.\nDošli ste ne samo kod poslovnih partnera, već kod iskrenih prijatelja, poručio je učesnicima sajma Nikolić i podsetio da je sajam mesto gde se povezuju privrednicii gde se susreću nacije.\nNikolić je rekao da ga posebno raduje što na ovogodišnjem novosadskom sajmu izlažu ponovo i kompanije iz zemalja koje su se nakratko bile povuke sa ovog tržiša.\nPoljoprivredni sajam je decenijama, pa i u najtežim vremenima, bio prozor u svet Srbiji omogućavajući da nove tehnologije dođu do nas, ali i da proizvodi naše poljoprivrede i industriju budu plasirani izvan naših granica, rekao je Nikolić.\nManco: Italija podržava Srbiju\nItalijanski ambasador u Beogradu Đuzepe Manco je rekao da ta država podržava evropsku perspektivu Srbije i da se zalaže za što brže otvaranje poglavlja 23 i 24.\nRazvoj i zapošljavanje su zajednički prioritet za obe države ali i celoj EU, rekao je Manco napominjući da je poljoprivreda ona oblast koja stvara nova radna mesta i šanse.\nMinistarka: Potencijal poljoprivrede\nMinistar poljoprivrede Snežana Bogosavljević Bošković istakla je da Vlada veoma dobro prepoznaje potencijal poljoprivrede i stoji čvrsto uz ovaj sektor dajući mu podršku, ali i postavljajućo sve više ciljeve.\nKvalitet, kvantitet i kontinuitet su odlike dobre poljoprvrede, rekla je ona i istakla da poljoprivreda postiže upehe.\nSertić: Poljoprivreda i prehrambena industrija najbolji\nMinistar privrede Željko Sertić je podsetio da je Srbija zemja kandidat za članstrvo u EU i istakao da za zahtevnu evropsku utakmicu naši najbolji igrači poljoprivreda i prehrambena industrija.\nVažno je kontinurano ulaganje i uvođenje najmodernijih procesa proizvodnje, ali i da se priozvođači udružuju za zajednički nastup u inostranstvu, rekao je Sertić. Država će im u tome pomagati, rekao je on.\nSajam: 1.500 izlagača iz 60 zemalja\nMeđunarodni poljoprivredni sajam, koji se danas otvara u Novom Sadu okupiće oko 1.500 izlagača iz 60 zemalja i najznačajnije domaće privrednike iz oblasti agrara i drugih poljoprivrednih grana.\nItalija je zemlja partner ovogodišnje priredbe koja će biti održana na Novosadskom sajmu.\nBiće predstavljeno 16 italijanskih preduzeća iz te oblasti, a kolektivni nastup kompanija organizuje Italijanska agencija za spoljnu trgovinu ICE.\nMinistarka poljoprivrede Snežana Bogosavljević Bošković rekla je ranije da će sajam biti prilika da se na jednom mestu predstave organski proizvodi i proizvodi sa oznakom geografskog porekla.\nMinistarstvo, kako je navela, ove godine podržaće finansijski i nacionalnu izložbu stoke.\n„Ona je inače prepoznatljiva na ovom sajmu, nadamo se da će ove godine izložba biti još bogatija i sadržajnija kako bi se pokazali naši potencijali u stočarstvu“, rekla je Bošković.\nOna je pohvalila dosadašnju saradnju sa Italijom ističući da institucije i privrednici dosta dobro sarađuju.\nMinistarka je navela i da su mnoge italijanske kompanije došle u Srbiju, otvorile radna mesta i tako pokazale interesovanje za saradnju.\nU okviru sajma, kako je navela, biće organizovana stručna konferencija Italija-Srbija o agrobiznisu, voćarstvu, organskoj proizvodnji i izrazila očekivanje da će biti pronađene mogućnosti za dalju zajedničku saradnju.\nNa sajmu će biti predstavljeni i rezultati rada Ministarstva poljoprivrede, najavila je ministarka.\nNa sajmu će italijanska gastronomija biti prikazana kroz specijalni kurs studentima ugostiteljskih škola i specijalizovanih fakulteta. Takođe će biti predstavljena i italijanska vina.\nPredviđeni su i drugi uži stručni programski sadržaji poput izlaganja stručnjaka iz oblasti organske proizvodnje i sertfikacije poljoprivrednih mašina i biogoriva.\nNa sajmu će , kako najavljuju organizatori biti organizovane i kulturne manifestacije.\nNa sajmu biti predstavljena izložba poljoprivredne mehanizacije koja će zauzeti 50 odsto izložbenog prostora na sajmu i na kojoj će moći da se vidi 1.500 mašina.\nU okviru kolektivne izložbe Italije u hali 1 predstaviće se kompanije koje proizvode mašine i opremu za prehrambenu industriju, mašine za proizvodnju peleta, sisteme za navodnjavanje, spalionice za životinjski otpad, priključne poljoprivredne mašine, opremu za stočarstvo i sadnice voća i vinove loze.\nItalijanski paviljon na sajmu će, kako se očekuje, posetiti 50 privrednika iz svih zemalja balkanskog regiona.\nOrganizatori navode da će cene ulaznica za 83. sajam poljoprivrede ostati nepromenjene i da će pojedinačna ulaznica koštati 500 dinara, a za kolektivne posete 350 dinara.\nRadno vreme sajma biće od 9 do 19 sati. Najsrećniji posetilac moćiće i ove godine da dobije traktor „Belarus 422“ zahvaljujući poklon igri.


U Aleksincu,Tominom rodnom gradu, biće održana muzička akademija “Sećanje na Tomu Zdravkovića”!!!\nPESME Tome Zdravkovića ostavile su neizbrisiv trag u narodnoj muzici, a sećanje na jednog od najvećih pevača i boema na ovim prostorima nikad neće izbledeti. Na 79. godišnjicu njegovog rođenja, 20. novembra, u Centru za kulturu u Aleksincu, pevačevom rodnom gradu, biće održana muzička akademija “Sećanje na Tomu Zdravkovića”. Često se može naći podatak da je umetnik bogate duše i raskošnog talenta, rođen u Pečenjevcima, ali malo ko zna da je njegov rodni grad Aleksinac koji će se prvi put odužiti poznatom sugrađaninu.\n– Toma je rođen u Aleksincu, gde je posle nekoliko dana kršten u crkvi – kaže za “Novosti” urednik programa Centra za kulturu u Aleksincu Miloš Paović. – Kasnije se njegova porodica preselila u Pečenjevce kod Leskovca, tamo je odrastao, krenuo na životni put i postao legenda. Njegov otac Dušan imao je mesarsku radnju u Aleksincu, veliki deo Tomine familije i danas živi u ovom gradu i oni su jedni od organizatora događaja. Bio je čest i drag gost u Aleksincu, gde je imao uspešne nastupe. Ponosni smo što je tako veliki umetnik, rekao bih svetskog ranga, rođen u Aleksincu i što imamo priliku da obeležimo njegov rođendan. Hteli smo da to bude 2018. na njegov 80. rođendan, ali već nekoliko godina postoji ideja da se organizuje muzička akademija. To neće biti klasičan koncert, na simboličan način daćemo umetničku crtu celoj priči, jer Tomina muzika to zaslužuje. Izvođači su sa velikim ushićenjem prihvatili da učestvuju, ali nismo mogli da uključimo veći broj ljudi. Ideja je da to preraste u veliku manifestaciju koja će se održavati svakog 20. novembra, a za sledeću godinu planiramo da objavimo i monografiju.\n– Obratili smo se svim ljudima koji su izučavali Tomin život i objavljivali nešto o njemu. Nismo želeli da se ponavljamo i prepričavao poznate priče, već da pokažemo da su mu sugrađani ukazali čast. To je sasvim dovoljan povod za ovaj događaj, nažalost, do sada mu se uopšte nismo odužili. Pre nekoliko godina grupa novinara pokrenula je inicijativu da se jedna ulica u Aleksincu nazove po Tomi Zdrvakoviću, ali se na tome i završilo. Toma je bio izuzetan umetnik i čovek velike duše, čije će delo trajati vekovima. Aleksinčani su ponosni na njegovo delo, talenat i dobrotu koja je isijavala iz njega i onoga što je stvarao.\nTOMINI muzički počeci vezani su za Leskovac, gde je pevaču povodom 20 godina od smrti podignut spomenik. Umro je 30. septembra 1991. godine a za sobom ostavio neprocenjivo muzičko blago, pesme “Kafana je moja istina”, “Pesme moje”, “Tužno leto”, “Umoran sam od života”, “Da l’ je moguće”, “Dva smo sveta različita”, “Danka,”, “Ljiljana”, “Sećaš li se Sanja”…


Knežević: Očekujem poboljšanje narušenih odnosa Crne Gore i Rusije – DNP\nPredsjednik Demokratske narodne partije (DNP) Milan Knežević kazao je da će se predstavnici njegove stranke sigurno sastati sa delegacijom „Jedinstvene Rusije”, koja planira da posjeti Crnu Goru u toku ovog mjeseca. On ističe da će posjeta stranke ruskog predsjednika Vladimira Putina „poboljšati narušene odnose Crne Gore i Rusije”.\n„Posjeta delegacije „Jedinstvene Rusije“ Crnoj Gori i potpisivanje memorandum o saradnji oko ključnih društveno političkih pitanja, poboljšaće odnose dvije države koji su narušeni anti-ruskom politikom crnogorskog režima. Stoga, ova posjeta sa našeg aspekta predstavlja izuetan događaj“, rekao je Knežević.\nOn je naglasio da predstojeća posjeta prevazilazi okvire političkih djelovanja i aktivnosti.\n„Tu se radi o dolasku i susretu sa svim društveno-političkim faktorima, NVO sektorom, nezavisnim intelektualcima koji mogu doprinijeti poboljšanju odnosa između Crne Gore i Rusije“, kazao je Knežević.\nDelegacija „Jedinstvene Rusije“ predsjednika Rusije Vladimira Putina posjetiće tokom aprila Podgoricu, a kako je najavljeno iz Balkanskog centra za međunarodnu saradnju, planiran je niz susreta i konsultacija sa političarima, duhovnim liderima Crne Gore, rukovodstvom NVO, poslovnim udruženjima, predstavnicima medija i ruske dijaspore\nDNP Administrator\t2016-04-07T17:25:47+02:00\tApril 7th, 2016|


Li Kećijang: Kina je spremna za širenje međunarodne saradnje u borbi sa koronavirusom - Kineski Radio Internacional\nLi Kećijang: Kina je spremna za širenje međunarodne saradnje u borbi sa koronavirusom\n2020-05-28 18:39:22 | CRI\nKineski premijer Li Kećijang je danas naveo da je Kina spremna za proširenje međunarodne saradnje kako bi čovečanstvo na kraju savladalo koronavirus.\nTreće zasedanje Svekineskog narodnog kongresa 13. saziva je danas popodne završeno u Pekingu. Kineski premijer Li Kećijang je na konferenciji za štampu naveo da su naučna ispitivanja izvora virusa pomogla da se epidemija bolje kontroliše. Sve zemlje su sada ubrzale rad na razvijanju vakcine, efikasnih lekova i testova i svi ti proizvodi su globalni proizvodi. Kina je spremna da širi međunarodnu saradnju, tako da čovečanstvo može da savlada virus, koji je zajednički neprijatelj čovečanstva.\nKako je istakao kineski premijer, međunarodna zajednica se sada suočava sa dvostrukim izazovima, a to su kontrola epidemije i obnova društvenog poretka. Li je istakao da bez obzira o kom se od ta dva izazova radi, neophodno je uložiti zajedničke napore kako bi čovečanstvo pobedilo u borbi sa koronavirusom.


Vesti online / Scena / Estrada / Severini zakazana hitna operacija\nZbog ozbiljnosti operacije, otkazala je sve koncerte: Severina Kojić\nSeverina Kojić otkazala je nekoliko koncerta zbog problema sa glasnim žicama.Pevačica se ponadala da će zdravstveni problem, sa kojim se već suočila pre nekoliko godina, uspeti da sanira bez odlaska pod nož, ali stanje se pogoršalo.\nNaime, Severina se nekoliko nedelja strogo pridržavala uputstava lekara, koji su je savetovali da ne peva i što manje govori kako bi se njeno zdravstveno stanje popravilo i kako bi izbegla operativni zahvat. Ali i pored svega toga, ona nije uspela da zaleči glasnice.\nKada je otišla na kontrolu, lekari su joj saopštili da će morati da operiše polipe na glasnim žicama i zakazali joj hitnu operaciju u ponedeljak.\nKako mediji pišu operacija je zakazana za ponedeljak i biće obavljena u jednoj privatnoj klinici u Zagrebu.\n* Maštam da budem kao Čola\n* Čestitamo: Porodila se Slavica Ćukteraš


Određen maksimalni broj zaposlenih u sedam stručnih službi\nTanjug 8. februara 2019. 16:47\nBEOGRAD – Odbor za administrativno-budžetska i mandatno-imunitetska pitanja Skuštine Srbije odredio je danas maksimalan broj zaposlenih na neodređeno vreme u 2019. godini, u sedam od 12 državnih organa i regulatornih tela.\nOdbor, kojim je predsedavao Aleksandar Martinović, odlučio je o broju zaposlenih u Komisiji za zaštitu konkurencije, Fiskalnom savetu, službama Poverenika za zaštitu ravnopravnosti, Zaštitnika građana, Poverenika za informacije od javnog značaja i zaštitu podataka o ličnosti, Republičkoj komisiji za zaštitu prava u postupcima javnih nabavki i Komisiji za hartije od vrednosti.\nMartinović je rekao da je kriterijum za odredivanje maksimalnog broja zaposlenih obezbeđenost finansijskih sredstava za isplatu plata\nutvrđenih Zakonom o budžetu za 2019. godinu.\nPrema njegovim rečima, kriterijum za organe koji se ne finansiraju iz sopstvenih prihoda, takođe je obezbeđenost sredstava na osnovu njihovih finansijskih planova.\nKomisija za zaštitu konkurencije, na osnovu današnje odluke, može da ima 58 zaposlenih, četiri više nego ranije, služba Poverenika za zaštitu ravnopravnosti ostaje sa 60, a Fiskalni savet devet, jednog više nego 2018.\nKancelariji Zaštitnika građana odobreno je 106 zaposlenih, kao i do sada, a Republičkoj komisiji za zaštitu prava u postupcima javnih nabavki ostaje 54.\nPoverenik za informacije od javnog znača i zaštitu podataka imaće 94 zaposlena, sada 78, a Komisija za hartije od vrednosti 46, umesto dosadašnjih 29.\nČlan Odbora iz Srpske radikalne stranke Vjerica Radeta rekla je da konkursi za te službe ne smeju biti objavljeni samo u Službenom glasniku, jer ga niko ne čita, kao ni dnevnim novinama koje, kako navodi, kupuju samo porodice članova redakcije.\n„Poručite vašim šefovima da se konkursi raspisuju u visokotiražnim novinama, jer svi moraju da ga vide“, rekla je Radeta, koja je zajedno sa Miloradom Mirčićem bila protiv toga da se danas utvrdi broj zaposlenih u Kancelariji poverenika za informacija od javnog značaja, jer on još nije izabran.\n„Ne bi bilo fer da novom poverniku određujemo broj ljudi sa kojim će raditi, nema potrebe da se pravi račun bez krčmara“, rekla je Radeta.\nO maksimalnom broju zaposlenih u preostalih pet službi biće raspravljanjo kada Odboru stignu zahtevi.


February 2018 – INFO PLUS\n“Država je odgovorna celom svojom imovinom za neisplaćene zarade i dohotke radnicima državnih preduzeća u stečaju, a ne samo imovinom tih preduzeća,” ističe advokat iz Beograda Dragan Dolamić. On je bivšim radnicima Fabrike vagona Kraljevo, Autotransporta, Gibnjare, Papirprometa i Plastmetala pojasnio da, u skladu sa Ustavom Republike Srbije, zarada predstavlja ličnu imovinu svakog pojedinca i da svako ima pravo na pravičnu naknadu za rad i pravnu zaštitu u slučaju prestanka radnog odnosa. Prava radnika, kako naglašava, štiti i Evropski sud za ljudska prava u Strazburu, čija odluka je izvršna u…\n02/23/2018 Redakcija\tled rasveta Kraljevo, led sijalice Kraljevo, Slovenci Kraljevo, Slovenija led rasveta, Zdravko Počivalšek\nZahvaljujući donaciji Republike Slovenije od čak 846.000 evra preko Centra za međunarodni razvoj i saradnju namenjenih projektu „Rekonstrukcija javne rasvete“, u Kraljevu je obavljena zamena starih i dotrajalih živinih sijalica LED rasvetom. Ukupna vrednost projekta je 320 miliona dinara bez PDV, od kojih je Vlada Slovenije Kraljevu bespovratno donirala 30 odsto. “Od ukupno 9.000 starih i ekološki nebezbednih sijalica koje troše mnogo električne energije, tokom prošle godine zamenjeno je više od 4.000, a ove godine planirana je zamena još 2.000 svetiljki. Sijalice koje smo kupili imaju garanciju od 10 godina,…\n02/12/2018 02/12/2018 Redakcija\tAutotransport Kraljevo, Ivan matović Kraljevo, javni prevoz Kraljevo, Starosedeoci prevoz, Starosedeoci Vulović transport\nOdluke i ugovori o obavljanju javnog prevoza u gradu Kraljevu nisu sklopljeni u skladu sa važećim zakonskim propisima, ističu predstavnici Udruženja starosedelaca Kraljeva i okoline. Oni naglašavaju da je to konstatovao i detaljno obrazložio državni revizor u izveštaju za 2016. godinu. “Ono što je posebno zanimljivo je da je javni poziv za obavljanje javnog prevoza, u vrednosti preko sto miliona dinara, raspisan u četvrtak 29. oktobra 2015. godine na internet stranici grada, a rok za dostavljanje ponuda bio je do ponedeljka u osam časova. Rok je, kao što sam državni…\n“Liga nacija” u Kraljevu\n02/11/2018 Redakcija\tLiga nacija Kraljevo, liga nacija Srbija, odbojkaska reprezentacija Kraljevo\nOdbojkaška reprezentacija Srbije takmičenje u novoformiranoj Ligi nacija počinje na domaćem terenu u Kraljevu, gde će joj od 25. do 27. maja rivali biti Brazil, Italija i Nemačka, saopštio je Odbojkaški savez Srbije. Takmičenje koje je nasledilo Svetsku ligu, Srbija nastavlja od 1. do 3. juna u Sofiji protiv Bugarske, Rusije i Australije, a potom sledi put u Francusku (8–10. jun) i mečevi sa domaćinom, Argentinom i Korejom. U okviru četvrtog vikenda, od 15. do 17. juna, Srbija će igrati u Hofman Estejtsu u SAD, a rivali će, sem Amerikanaca,…\nNema novca za bivše radnike “Župe”\n02/11/2018 02/11/2018 Redakcija\tprotest radnika Župe, radnici Župe protest, Župa Kruśevac, Župa stečaj\nViše od 180 bivših radnika preduzeća za turizam, ugostiteljstvo i trgovinu “Župa” iz Kruševca ne uspeva da naplati zaostale plate, iako im je to, kako ističu, garantovano pravosnažnim sudskim odlukama. U obraćanju Privrednom sudu u Kraljevu u koji su “Novosti” imale uvid, bivši ugostitelji navode da su mnogo trpeli i mnogo vremena izgubili čekajući da dobiju ono što im pripada. “Nacrtom rešenja za glavnu deobu, uzevši u obzir presude Privrednog suda u Kraljevu i Privrednog Apelacionog suda u Beogradu, utvrđeni su iznosi za isplatu po glavnoj deobi u procentu od…


A. J. 6. maja 2022. 03:04\nNova istraživanje je pokazalo da se na dnu okeana nalaze ogromne rezerve šećera za koje do sada nismo znali.\nNaime, naučnici su otkrili da livade morske trave na dnu okeana mogu da sadrže ogromne količine „slatkog“. Radi se o šećeru u formi saharoze, a morska trava ga, izgleda, ispušta u okeansko dno, odnosno u područje rizosfere – biološki najaktivniji sloj tla koji se nalazi uz koren i pod njegovim je direktnim uticajem. To znači da su koncentracije šećera na morskom dnu oko 80 puta veće nego što se očekivalo.\n„Morska trava širom sveta verovatno pokriva oko 1.3 miliona tona saharoze“, rekli su naučnici. Drugim rečima, to je dovoljno za proizvodnju oko 32 milijarde limenki Coca-Cole, tako da bi se moglo reći da se radi o „planinama šećera“.\n„Morska trava proizvodi šećer fotosintezom“, kazala je morski mikrobiolog Nikol Dubilije s Instituta Maks Plank u Nemačkoj.\n„U prosečnim uslovima osvetljenja ove biljke koriste većinu šećera koji proizvode za sopstveni metabolizam i rast. Ali u uslovima jakog osvetljenja, na primer u podne ili tokom leta, biljke proizvode više šećera nego što mogu da iskoriste ili skladište. Zatim otpuštaju višak saharoze u svoju rizosferu“, dodala je.\nOno što iznenađuje je to da okolni mikroorganizmi ne navaljuju previše na taj šećer, mada bi on za njih bio prava gozba. Izgleda da morska trava, kako bi zaštitila rezerve saharoze, ispušta fenolna jedinjenja, piše Science Alert.\nOvi hemijska jedinjenja, koji se nalaze u crnom vinu, kafi i voću, kao i na mnogim drugim mestima u prirodi, imaju antimikrobna svojstva koja inhibiraju, odnosno usporavaju metabolizam većine mikroorganizama.\nNaučnici su odlučili da testiraju tu hipotezu te su mikroorganizmima „ponudili na tanjiru“ izolovane fenole.\n„Dali smo izolirane fenole iz morske trave mikroorganizmima u rizosferi i videli da oni onda konzumiraju mnogo manje saharoze“, rekla je morski mikrobiolog Megi Sogin s Instituta Maks Plank.\nJedini izuzetak je bila mala grupa mikroba koja se gostila saharozom uprkos fenolima. Naučnici pretpostavljaju da oni verovatno morskoj travi nude nešto zauzvrat, poput hranjivih materija koje su joj potrebne za rast.\nMorska trava je jedan od najvažnijih „skladištara“ plavog ugljenika (ugljenik zarobljen u svetskim okeanima i obalnim ekosistemima). Naime, područje na kojem se ona nalazi može da usisa dvostruko više ugljenika od šume iste veličine na kopnu, i to 35 puta brže.\n„Rezultati ove studije doprinose boljem razumevanju jednog od najkritičnijih obalnih staništa na našoj planeti i pokazuju koliko je važno očuvati ove ekosisteme plavog ugljenika“, rekla je Sogin.\nIstraživanje pod nazivom Sugars dominate the seagrass rhizosphere objavljeno je u časopisu Nature Ecology & Evolution.


Lukašenko: Putinu ne treba još jedna glavobolja\nTanjug 9. avgusta 2021. 12:56\nMINSK – Predsednik Belorusije Aleksandar Lukašenko ocenio je danas da bi pridruživanje Belorusije Rusiji donelo Moskvi još jednu glavobolju.\n„Kad se iznose svi ti nagoveštaji o integraciji, uvek mislim Putinovom glavom: da li treba Rusiji još jedna glavobolja? Ne. Predsednik Rusije to shvata na taj način“, rekao je Lukašenko, prenosi RIA Novosti.\nOn smatra da za integraciju i razvoj ekonomije nije potrebno prisajedinjavanje.\nPredsednik Belorusije je dodao da se Minsk oduvek zalagao za blizak savez sa Moskvom, ali je ocenio da Rusija drži Belorusiju „na distanci“.\nPrema rečima Lukašenka, Rusija nema drugih saveznika osim Belorusije.\n„Minsk se ne protivi integraciji sa Rusijom u okviru Saveza Rusije i Beorusije, ali ovaj potez ne sme značiti nikakav gubitak državnosti i suvereniteta republike“, poručio je Lukašenko na sastanku sa novinarima i javnim licnostima, a prenosi ruska agencija TAS S.\nNaveo je da se Belorusija nikada nije protivila najtešnjoj zajednici sa Rusijom, „ali smo uvek bili zadržani i sada nas Rusija drži na distanci“, dodao je on.\nUkazao je da svaka međudržavna zajednica treba da se zasniva na jednakosti, uključujući i u oblasti ekonomskih pitanja.\n„Svaka zajednica počiva na jednakim uslovima i jednakosti. To znači jednakost za ljude, što smo u velikoj meri i postigli. Ovo je veliko postignuće koje se pripisuje i Rusima i Belorusima. Ali kako se možemo integrisati ako je cena vašeg prirodnog gasa dva ili tri puta niža nego u Belorusiji?“, zapitao je Lukašenko.\nKvadrilaterala: Dogovor o razmeni minerala\nPredsednik Palestine: „Izrael ima godinu da se povuce…\nDžozef Bajden: „Platiće oni koji su konjima terali…\nU Kanadi se katolički biskupi izvinili zbog zlodela nad…


Italijanski investitori u Gadžinom Halu\n12.01.2014. / 12:57\nNIŠ, Italijanski investitori zainteresovani su za izgradnju tri mini hidroelektrane na području opštine Gadžin Han u Nišavskom okrugu i kupovinu Elektroindustrije “Elid” koja je u stečaju.\nPredsjednik opštine Gadžin Han Saša Đorđević izjavio je Srni da je italijanskoj delegaciji tokom posjete ovoj opštini predočio mogućnosti za izgradnju tri mini hidroelektrane na Kutinskoj Rijeci.\n“Rekao sam im da mi ne žurimo sa izgradnjom hidroelektrana, jer želimo da se ispred svakog postrojenja prvo izgradi mini akumulacija, koja će biti garant za proizvodnju struje, ali i povećati naše turističke potencijale”, kaže Đorđević.\nPrema njegovim riječima, Italijani su se sa tim saglasili i najavili dolazak šire delegacije u kojoj će, osim energetičara, biti i stručnjaci iz oblasti turizma.\n“Investitorima sam predložio i kupovinu Elektroindustrije `Elid` u Donjem Dušniku, hladnjače u istom selu čija je izgradnja počela devedesetih godina prošlog veka, kao i dela tekstilne industrije `Zaplanjka`”, naveo je Đorđević.\nVlasnik italijanske konsultantske kompanije “Tiras” Patrik Kanueto rekao je Srni da ova kompanija ima veliko iskustvo u izgradnji mini hidroelektrana i naveo primjer bugarske opštine Svoge gdje je u izgradnju pet hidroelektrana uloženo oko 100 miliona evra.\n“Za nas je posebno zanimljiva elektroindustrija u Dušniku, osnovana 1963. godine i u kojoj trenutno radi pedesetak radnika, a čija se privatizacija očekuje do kraja juna ove godine”, dodao je Kanueto.\nOn je najavio da će razgovori sa predsjednikom opštine Gadžin Han i predstavnicima lokalne samouprave uskoro biti nastavljeni.\nOpština Gadžin Han jedna je od jedanaest opština Nišavskog okruga, a udaljena je 15-tak kilometara od Niša. Na području opštine živi oko 8.500 stanovnika.\nTagovi: gadzin hanitalijanski investitoriprivredatopulaganja


WASHINGTON TRAŽI PRODUŽENJE EMBARGA NA ORUŽJE IRANU! Putin uznemiren: Stao u odbranu Teherana i zatražio hitni online sastanak stalnih članica Vijeća sigurnosti UN-a zajedno sa Njemačkom i Iranom! - GlobalCir\n‘Učinit ćemo sve što možemo’\n– Nema nikakvog smisla dopuštati najvećem svjetskom sponzoru terorizma da nabavlja i prodaje sisteme naoružanja. Mislim da je to jednostavno ludost – izjavio je Pompeo na konfereniji za novinare, tražeći od svijeta da podrži američki stav.\n– Učinit ćemo sve što možemo, našim diplomatskim sredstvima da osiguramo da embargo na oružje ne istekne. Glasanje će se obaviti u narednih nekoliko sati i nadamo se da će biti uspješno. Kada vidimo rezultate, donijet ćemo odluku kako da dalje djelujemo – izjavio je šef američke diplomatije, prenosi Reuters.\nPutin stao u odbranu Teherana\nRuski predsjednik Vladimir Putin danas je predložio održavanje sedmostranog samita putem interneta između pet stalnih članica Savjeta bezbjednosti UN-a zajedno sa Njemačkom i Iranom, radi iznošenja koraka s ciljem izbjegavanja spora oko embarga na naoružanje Teheranu.\nPutin je istakao da su diskusije u Savjetu bezbjednosti UN-a po pitanju Irana postale sve napetije, saopšteno je iz Kremlja. Amerika je predložila da se Iranu produži embargo na uvoz naoružanja i glasanje se održava danas. Rusija i Kina su protiv produženja embarga.\n„Izrađuju se nacrti rezolucija, koji su usmjereni na poništavanje prethodnih odluka Savjeta bezbjednosti, koje su jednoglasno donijete“, dodao je Putin.\nU saopštenju se navodi da Rusija predlaže da se što prije održi online sastanak lidera država, stalnih članica SB UN i lidera Njemačke i Irana.\n„Cilj je određivanje koraka koji će omogućiti da se izbjegne konfrontacija, zaoštravanje situacije u SB UN-a. Važno je da se pruži kolektivna podrška daljoj nesmetanoj realizaciji rezolucije SB UN 2231, koja predstavlja međunarodnu pravnu osnovu za realizaciju Zajedničkog sveobuhvatnog akcionog plana“, navodi se u saopštenju.\nEmbargo na oružje Teheranu star 13 godina ističe u oktobru u okviru nuklearnog sporazuma iz 2015. godine između Irana, Njemačke, Rusije, Kine, Britanije, Francuske i SAD.\nRusija je sugerisala video-konferenciju putem interneta kako bi se izbjeglo pogoršanje situacije u Savjetu bezbjednosti UN-a.


Pozorište Prijedor: Gorući problemi prokišnjavanje i zastarjela tehnika - GradPrijedor.com - Portal grada Prijedora\nPozorište Prijedor: Gorući problemi prokišnjavanje i zastarjela tehnika\nDirektor Pozorišta Prijedor Zoran Baroš rekao je da su gorući problemi ove kuće prokišnjavanje objekta, te dotrajalost i zastarjelost tonskog i svjetlosnog parka.\n„Objekat je prije 36 godina urađen sa ravnim krovom i to svakako nisu dobra rješenja za naše podneblje. Istovremeno, tonski i svjetlosni park pozorišta je dotrajao, uprkos sitnim intervencijama rađenim u prethodnih nekoliko godina“, kazao je Baroš u intervjuu Srni.\nOn je podsjetio da zgrada Pozorišta Prijedor prokišnjava već više od deceniju i da je stanje iz godine u godinu sve kritičnije.\n„Mi smo u nekoliko navrata, sitnim intervenicijama, pokušavali zaštititi objekat, ali to su ipak samo kratkoročna rješenja. Pozorište Prijedor ima urađen izvedbeni projekat već punih pet godina i toliko dugo živimo u nadi da će ovaj problem biti riješen“, naglasio je Baroš.\n„Ovih dana su o tome razgovarali i ministar prosvjete i kulture Republike Srpske Anton Kasipović i gradonačelnik Prijedora Marko Pavić i vjerujem da smo bliži rješavanju našeg problema. Očekujem da se s prvim danima proljeća naredne godine stvari pomaknu s mrtve tačke“, dodao je Baroš.\nZa nadogradnju i opremanje zgrade potrebno je 600.000 KM u čemu bi trebalo da učestvju resorno ministarstvo i lokalna zajednica.\n„Kada je riječ o zanavljanju tehnike, u toku su pregovori sa gradom kako bi se kreditom, koji bi vraćalo Pozorište Prijedor iz vlastitih prihoda, obezbjedila zamjena tehničkih resursa i na taj način riješio ovaj problem za narednih 20 godina“, istakao je Baroš.\nGovoreći o odnosu lokalne i republičke vlasti prema Pozorištu Prijedor, Baroš je kazao da je jako zadovljan odnosom grada prema ovoj kući, iako u kulturi uvijek manjka novca.\n„Što se tiče resornog ministarstva, mi, kada smatramo da imamo dobar projekat, apliciramo na redovni godišnji konkurs Ministarstva /prosvjete i kulture Republike Srpske/ za sufinansiranje projekata iz oblasti kulture. Da li smo zadovoljni odobrenim sredstvima ili ne, to je već drugo pitanje“, naveo je Baroš ne precizirajući o kojim se projektima radi.\nNa pitanje da li je i, ako jeste, u kojoj mjeri provedena decentralizacija kulture kao jedna od politika Ministarstva prosvjete i kulture Republike Srpske, Baroš je rekao da na to pitanje „mnogo bolje mogu odgovoriti u samom Ministarstvu“.\nPrema njegovim riječima, pozorišna kritika je jako malo prisutna u medijima.\n„Možda i postoje ljudi koji to jako dobro rade, ali mi to ne primjećujemo u medijima. No, nije to samo problem kod nas, već i na eks jugoslovenskim prostorima“, ocijenio je Baroš.\nGovoreći o saradnji sa drugim kućama, Baroš je kazao da Pozorište Prijedor ima odličnu saradnju sa mnogim pozorištima u Republici Srpskoj i BiH, kao i u zemljama okruženja.\n„Naravno, treba naglasiti da je ona najbolja, a to je valjda i najnormalnije, sa Narodnim pozorištem Republike Srpske iz Banjaluke. Zahvaljujući upravi na čelu sa Nenadom Novakovićem, ta saradnja je podignuta na jedan zavidan nivo i zahvaljući toj saradnji Pozorište Prijedor je dobilo dodatni kvalitet“, smatra Baroš.\nPozorište Prijedor je prošlog mjeseca, na početku 60. jubilarne sezone, premijerno izvelo „Djelidbu“ Skendera Kulenovića u režiji Marka Misirače i ta je predstava selektovana za ovogodišnje 29. Susrete pozorišta BiH u Brčkom.\n„Kada pogledate ostale selektovane predstave, dakle kuće iz kojih dolaze te predstave, njihove reditelje i ansamble, to je samo još jedna potvrda da se u našoj kući radi kvalitetno i profesionalno. Do kraja kalendarske godine radićemo predstavu za djecu, a do kraja sezone pripremićemo još tri premijere. Vjerujemo da će biti sredstava da, pored redovnog angažmana, jubilarnu sezonu obilježimo još nekim lijepim potezima“, dodao je Baroš.\nPrema njegovom mišljenju, bespredmetno je postavljati pitanja da li je Pozorište Prijedor amatersko, poluprofesionalno ili profesionalno.\n„Ono je profesionalno jer ima 24 zaposlena, od čega ansambl sa osam glumaca, od čega četiri sa svršenom Akademijom, u sezoni realizuje četiri ili pet premijera i učestvuje na festivalima profesionalnih pozorišta“, pojasnio je Baroš.\nSrna nije dobila odgovor na pitanje zašto je ugašena „Kočićeva srpska scena“, najstariji festival pozorišta Republike Srspke, koji je u Prijedoru ustanovljen 1993. godine, a trajao je do 2006. godine.


Protest u Banji Koviljači: Građani traže izmještanje azilanata\nMještani Banje Koviljače danas su sa protestnog skupa zatražili od zvaničnika Srbije izmještanje Centra za azil i svih ilegalnih imigranata i azilanata iz ovog turističkog mjesta.\nProtestnom skupu, simboličnog naziva "Ko je sljedeći?", prisustvovalo je oko 2 000 građana, te predstavnici zdravstvenih i turističkih radnika koji su zainteresovani za rješavanje problema nekontrolisanog priliva imigranata u Banju Koviljaču.\nRoditelji su na skupu potvrdili zaključak koji su ranije donijeli da od sutra, radi bezbjednosti, svoju djecu ne puštaju u mjesnu osnovnu školu na nastavu. Skup je protekao mirno i bez incidenata.\nPovod za održavanje protestnog skupa bio je nedavni incident kada su petorica imigranata iz Avganistana silovala britansku državljanku koja je bila u turističkoj posjeti Banji Koviljači, ali i strah da se nešto slično ne dogodi nekome od mjesnog stanovništva.\nImigranti, koji najčešće dolaze iz Avganistana, Pakistana, Libije i drugih zemalja tog područja, mogu se sresti u svakom dijelu Banje Koviljače, a nije rijedak slučaj da nepozvani dolaze na vrata i traže prenoćište.\nPrema podacima lozničke policije, u Centru za azil smješteno je oko 80 azilanata, dok ih izvan ovog centra ima oko 2 500.


DS: SNS pokušala da spreči Jankovića da održi miting u Kovačici | Autonomija\nDS: SNS pokušala da spreči Jankovića da održi miting u Kovačici\n"Vlast je očigledno želela da izazove incidente i sukobe, do kojih nije došlo zahvaljujući našoj prisebnosti"\nPokrajinski odbor Demokratske stranke (DS) saopštio je danas da je Srpska napredna stranka (SNS) u Kovačici pokušala da spreči predsedničkog kandidata Sašu Jankovića da održi predizborni skup.\nDS je navela da je lokalna organizacija SNS u Kovačici u isto vreme i na istom mestu na kojem je već bio prijavljen predizborni skup Jankovića, „nezakonito organizovala svoj kontramiting“.\n„Režim Aleksandra Vučića nastavlja s ometanjem i otvorenom opstrukcijom predizborne kampanje Saše Jankovića u Vojvodini, a tenzije koje povodom toga u pojedinim mestima prave lokalne SNS lako mogu da eskaliraju i u otvoreno nasilje“, ističe se u saopštenju.\nDodaje se da je policija u Kovačici samo „nemo posmatrala kako SNS postavlja svoje štandove i okuplja pristalice“, te da su na zahtev organizatora Jankovićevog skupa da spreče „političko nasilje”, iz policije odgovorili savetom „da Janković otkaže svoj nastup“.\n„Vlast je očigledno želela da izazove incidente i sukobe, do kojih nije došlo zahvaljujući našoj prisebnosti. Mi smo jednostavno otišli na drugo mesto i tamo održali svoj skup, čime smo jasno stavili do znanja da mi svoju političku borbu vodimo mirnim i demokratskim sredstvima“, navodi DS.\nU saopštenju se ukazuje i da je Jankovićev izborni štab bio prinuđen da promotivni miting u Kovačici organizuje napolju jer im je prethodno bilo zabranjeno da skup održe u mesnoj sali.\n„To se desilo praktično na isti način na koji su Jankovićevi predizborni skupovi bili sprečeni u Somboru, Kikindi, Bečeju, Vršcu i nizu drugih mesta u Vojvodini“, podseća se u saopštenju.\nDS je saopštila i da će centralni skup predizborne kampanje Jankovića u Vojvodini biti konvencija u Novom Sadu, 25. marta.


SERBIA BUSINESS RUN - Počele prijave za najveći tim bilding događaj u Srbiji u 2019. - RoditeljSrbija.com\nNaslovna » Aktuelno » SERBIA BUSINESS RUN – Počele prijave za najveći tim bilding događaj u Srbiji u 2019.\nPrijavite se za najveći tim bilding događaj u Srbiji po posebnim novogodišnjim cenama\nBilo da ste sportski aktivni ili samo želite da se dobro zabavite sa svojim kolegama imate priliku da budete deo serije poslovnih trka SERBIA BUSINESS RUN koje će se, do kraja 2019. održati u pet najvećih gradova u Srbiji (Beograd, Novi Sad, Kragujevac, Subotica, Niš).\nSerbia Business Run je jedinstveni tim bilding događaj čiji je cilj širenje svesti o zdravlju, zdravim životnim stilovima kroz trčanje kao idealnom načinu rekreacije. Učešćem na trkama zaposleni svojim timskim duhom pokazuju kako se brane boje svojih kompanija, a poslodavci kako izgleda kultura društvene odgovornosti na delu. Serbia Business Run trke motivišu zaposlene, oni se druže i zabavljaju, ali i umrežavaju sa kolegama iz drugih kompanija.\nU timskog trci na 5 km učestvuju timovi kompanija sa najmanje 3 člana, bez ograničenja maksimalnog broja učesnika ili pola učesnika. Svaku kompaniju predstavlja jedan kompanijski tim. Svaki učesnik dobija bogat startni paket koji uključuje medalju, majicu, bon za večeru i startni broj sa čipom. Nakon svake trke učesnike očekuje večera, piće i žurka.\nU najvećem tim bilding događaju u 2019. godini u Srbiji učestvovaće 10.000 zaposlenih iz preko 600 kompanija.\nPo specijalnim uslovima do 31. decembra puštene su prijave za 1000 mesta.\nSastavite tim od najmanje 3 kolege/koleginice iz firme i prijavite se!\nPrijavite svoju kompaniju po Early Bird uslovima:\nO POSLOVNOJ SERIJI „SERBIA BUSINESS RUN “\nSerbia Business Run je serija od 5 poslovnih trka u kojima učestvuju zaposleni iz kompanija sa teritorije Srbije. Posle tri uspešno održane Belgrade Business Run trke na kojima je učestvovalo više od 4500 zaposlenih iz 350 kompanija, Serbia Business Run postala je serija i u 2019. godini dolazi u 5 najvećih poslovnih centara u Srbiji: Beograd, Novi Sad, Niš, Kragujevac i Suboticu. Događaj predstavlja trku na 5km na kojoj trče ili hodaju zaposleni iz kompanije činići tako kompanijski tim. Učesnici dobijaju majice, medalje i startni broj, a posle trke obezbeđena je večera i „after run“ žurka.\nnAJVEĆA BUSINESS TRKA Serbian run team building 2018-12-11\nPrethodni: Druženje sa Yasserstain-om i potpisivanje kalendara\nSledeći: MOTIVACIONA PRICA O PRIJATELJSTVU ZA DECU


Borka Tomović sa suprugom u javnosti\nBorka ističe da joj je ovo najlepši period u životu.\n- Kao i svaka mama, odgovoriću da je najdivnije kada ste sa detetom. Uživam u najlepšem periodu u mom životu - kaže za “Blic” Borka Tomović.\nOna odaje da je srećna u braku i da je svaki momentat sa Novicom bajkovit.\n- Nadam se da će tako uvek biti - naglasila je ona.\nKako ističe, pozorište i posao joj nedostaju.\n- Polako se vraćam, uskoro mi ističe porodiljsko odustvo - rekla je ona.\nS obrirom na to da je Borkin suprug odbojkaš koji je visok preko dva metra, našalili smo se sa glumicom, pa je pitali da li uvek kada je s njim mora da nosi visoke potpetice.\n- Moram kada idemo na događaj. U ostalim situacijama retko to radim. Ali da dešava se da gledam visoko - kaže kroz smeh Borka.\nOna je istakla i da neće biti deo nastavka serije „Istine i laži“, gde je igrala Vanju, već će na njenom mestu ostati Sofija Juričan.


Da li zapravo znate gde bi trebalo da se uputite kad nekom kažete „na kraj sveta ću od tebe da pobegnem“ i znate li kako taj kraj sveta izgleda? Greben Bunda na krajnjem jugu Australije bi mogao da bude baš to mesto koje tražite.\nSmešten u Velikom australijskom zalivu, na kraju ogromne Nullarbor ravnice, greben Bunda predstavlja najveći jedinstveni komad krečnjaka koji pokriva oblast od 270,000 kvadratnih kilometara i pruža se hiljadu kilometara u pravcu istok - zapad. Nullarbor ravnica je toliko ravna da se na njoj pruga čuvene TransAustralija želežnice proteže potpuno pravom linijom punih 483 kilometra. Ova suva, skoro pustinjska ravnica dobila je ime po nedostaku drveća na njoj (latinski: nulus-ništa arbor-drvo), i završava se dramatičnim prekidom tla na grebenu Bunda, stvarajući 200km dugu liticu koja čini Veliki autralijski zaliv.\nBigar, najlepši vodopad Rumunije


NoviMagazin.rs - Dežer: Pred Nikolićem izazovi, spremni smo na saradnju\n► Dežer: Pred Nikolićem izazovi, spremni smo na saradnju\nDežer: Pred Nikolićem izazovi, spremni smo na saradnju\nŠef Delegacije EU u Srbiji Vensan Dežer čestitao je večeras lideru SNS Tomislavu Nikoliću na pobedi, kao i srpskom narodu, i poručio da su pred novim predsednikom određeni izazovi, ali da je EU spremna da sarađuje sa njim.\nPrema njegovim rečima, EU je svesna da građani imaju mnoga očekivanja posebno na ekonomskom planu i da postoje određeni izazovi.\n"Ali je od velikog značaja da se što pre formira stabilna vlada, kao i parlament, odnosno institucije koje će se suočavati sa tim izazovima", rekao je Dežer.\nBilt: Nikolić će morati da nas uveri da želi ka EU\n"Srbija pod Nikolićem mora da uveri u svoju želju da ide ka Evropi i u partnerstvo u regionu", napisao je Bilt na Tviteru.\nBilt je ranije danas takođe na Tviteru napisao da će željno čekati rezultate predsedničkih izbora u Srbiji, ocenjujući da je njihov ishod važan za ceo region. "Željno ću čekati rezultate završne runde predsedničkih izbora u Srbiji danas. Važno je za ceo region", ocenio je Bilt.


Tag / Raskid ugovora / Vesti online\nŠpanci ozbiljno pikirali Partizanovu metu\nStefan Janković bi mogao da završi u redovima ACB ligaša Fuenlabrade.\nOdlazi tiho iz Zvezde, a došao je uz veliku pompu\nEngleski fudbalski klub Mančester Junajted spreman je da napadaču Robinu van Persiju ponudi pet miliona funti kako bi raskinuli ugovor u junu, tvrdi današnji "Dejli Mejl".\nVIDEO: Bosanski fudbaler se pesničio sa redarima zbog prijatelja\nPoznat je po prekoj naravi, ispadima na terenu i van njega, ali je Emir Spahić, igrač Leverkuzena, posle meča sa Bajernom prevazišao samog sebe.\nGagić o Zvezdi, izdaji, atmosferi u Partizanu...\nPartizan: Gagiću izdajniče!\nPartizan se rešio dežurnog krivca\nBranislav Trajković i Partizan sporazumno su raskinuli postojeći profesionalni ugovor, stoji na sajtu kluba.\nmozzartsport.com, mondo.rs 2 komentara\nDaudu izdalo strpljenje, raskida ugovor sa Crvenom zvezdom!?\nMenadžer Patrik Merk je potvrdio da bi golgeter crveno-belih već danas lako mogao da podnese zahtev za raskid ugovora sa klubom iz Ljutice Bogdana.\n18:28 >> 18:28\nmozzartsport.com, sportal.rs 0 komentara\nMladenović raskida sa Zvezdom\nLevi bek crveno-belih zbog finansija i gubitka mesta u timu odlučio da povuče konkretan potez i podnese zahtev Arbitražnoj komisiji FSS.\nMančester Siti otpustio Manćinija\nČelnici Mančester Siti otpustili je sa mesta menadžera tima italijanskog stručnjaka Roberta Manćinija.


Pet pitanja za pedijatra - Zelena učionica\nNe postoji jedan savet koji bi čudotvorno pojačao imunitet kod deteta, ali zbir više postupaka će dati dobre rezultate. Detetu treba pružiti što više sna, oko 10 sati za decu predškolskog uzrasta. Pored fizičke aktivnosti od najmanje pola sata dnevno, važan je unos tečnosti i to vode, mleka, jogurta i prirodnih sokova, oko 8 čaša napitaka dnevno. Sveže voće i povrće su najbolji izvori vitamina i minerala, a kod dece koje nemaju naviku takve ishrane treba primeniti suplemente. Suplementi treba da sadrže tzv. velika 3 vitamina, a to su vitamini C, E i A, od minerala je najvažniji cink a često se preporučuje i duža primena probiotika.\n2.Mnogi roditelji se plaše da nedovoljno „sterilisanje“ prostora u kom dete boravi može narušiti zdravlje mališana. Mogu li roditelji preterati kada je o higijeni deteta reč?\nUpravo na tome se zasniva „higijenska hipoteza“, koja govori da je usled vakcinacija, primene antibiotika, sapuna i deterdženata smanjena učestalost infekcija kod dece. Sa druge strane je pokazano da u današnje vreme deca češće obolevaju od alergijskih bolesti (ekcem, alergijska kijavica, astma), kao i autoimunskih bolesti, autizma i leukemije. Objašnjenje je da nedostatak infekcija dovodi do uvećanja ćelija i antitela, koji reaguju protiv sopstvenog tkiva. Zato je savet roditeljima da manje infekcije jačaju imunski sistem deteta, tako da dete ne treba držati pod staklenim zvonom, u sterilnim uslovima.\n3.Ukoliko beba odbija da sisa, a još je mala za uvođenje kašaste hrane, šta se može uraditi?\nMajčino mleko je najbolja hrana za bebu zato što sadrži sve što je potrebno bebi u prvim mesecima života i to vodu, zaštitne i hranljive materije. Prednosti prirodne ishrane su mnogostruke, preko majčinog mleka se smanjuje učestalost akutnih infekcija, alergijskih i hroničnih bolesti. Majčino mleko je u potpunosti prilagođeno digestivnom sistemu deteta, koji je još u fazi razvoja, pa se i lakše vari u odnosu na adaptirano mleko. Ali ukoliko dete odbija da sisa ili majka iz zdravstvenih razloga nije u mogućnosti da doji, na tržištu postoje brojne mlečne formule, koje su u novije vreme visoko adaptirane, što znači da nalikuju majčinom mleku.\n4.Šta savetujete roditeljima dece u uzrastu od pet i više godina (pa čak i u pubertetu) koja i dalje imaju učestali problem noćnog mokrenja?\nNoćno umokravanje (enureza) je čest problem o kome se nerado govori i do navršenih pet godina smatra se normalnom, fiziološkom pojavom. Međutim, javlja se kod 5-10% predškolske dece, a problem može da bude prisutan u manjem procentu (0.5-1%) i u adolescentnom uzrastu i kod odraslih. Metoda lečenja se bira prema uzroku noćnog umokravanja i često zahteva multidisciplinarni pristup, koji podrazumeva zajednički rad nefrologa i psihologa-psihoterapeuta. U lečenju se najčešće koristi alarm i dezmopresin koji ima antidiuretičko dejstvo. Neophodno je da u večernjim časovima deca ograniče unos tečnosti, slanih i slatkih namirnica.\n5. Kako roditelji mogu da razlikuju prehladu od prolećne alergije i šta pored lečenja mogu da preduzmu da olakšaju tegobe detetu koje ima alergiju?\nGlavni simptomi prolećne alergije su otok i svrab oka, curenje nosa i kijanje, kao i grebanje u grlu. Simptomi se javljaju početkom proleća i traju najmanje nekoliko nedelja, za razliku od prehlade koja traje nekoliko dana. U toku prehlade je česta povišena temperatura i malaksalost, dok kod alergije ovi simptomi izostaju. Osnova lečenja prolećnih alergija kod dece je izbegavanje kontakta sa alergenom. Preporučuje se boravak u kući kada je vreme napolju vetrovito ili kad pada kiša, a izbegavati šetnju u ranim jutarnjim satima kada je najveća koncentracija polena. U toku šetnje od pomoći mogu biti sunčane naočare, a odeću treba svakodnevno prati i dete svako veče tuširati i prati kosu.\nLepota i zdravlje, br.182, April 2016, str.160\nPogledajte svet očima osobe s autizmom\nStrabizam ili razrokost kod dece – reč oftalmologa\nOdluka za mlađe osnovce i srednjoškolce doneta, za starije osnovce sutra\nRužić: Nisam siguran kako će početi drugo polugodište, ekskurzije samo uz dozvolu Ministarstva


Posebna čast za Vučića u Kini - Sputnjik Srbija\n05:46 24 Avgust 2019\n15:03 20.04.2019 Preuzmite kraći link\nKineskom predsedniku Vučić će zahvaliti za sve što je učinio za Srbiju i za svu pomoć u ekonomskom razvoju, kao i podršku u pitanjima od državnog i nacionalnog interesa.\nAleksandar Vučić je istakao da se iskreno nada da će predsednik Si, tokom sastanka u Pekingu, potvrditi svoju nameru da nam učini čast da ponovo poseti Srbiju, navodi se u saopštenju Službe za saradnju s medijima predsednika Srbije.\nVučić je rekao da ga raduje to što je i svojim radom doprineo da srpsko-kineski odnosi dostignu najvišu tačku razvoja u svojoj istoriji, do nivoa sveobuhvatnog strateškog partnerstva i čeličnog prijateljstva.\nAmbasadorka Čen je rekla da joj je veoma drago što će predsednik Vučić ponovo posetiti Kinu i istakla da predsednik Si veoma ceni srpsko-kinesko prijateljstvo i predsednika Vučića lično.\nOna je naglasila da će Drugi forum „Pojas i put“ okupiti 40 svetskih šefova država i vlada, a da će predsedniku Vučiću biti ukazana posebna čast da bude među tri lidera koji će dati završnu reč.\nVučić je rekao da učešće na ovom Forumu predstavlja veliku čast za Srbiju i potvrdu da Kina u našoj zemlji vidi pouzdanog partnera. On je, takođe, izrazio čvrstu podršku Srbije vizionarskoj ideji predsednika Sija, jer je jedna od najznačajnijih u modernoj istoriji, koja će doprineti napretku celog čovečanstva.\n„Inicijativa ’Pojas i put‘ je potvrda da je za Kinu i predsednika Sija svaka zemlja, bez obzira na društveno i ekonomsko uređenje, istorijsko nasleđe ili stepen razvoja, ravnopravna i da samo zajedničkim naporima možemo sačuvati tekovine sadašnjosti i izgraditi budućnost kakvu želimo“, rekao je Vučić.\nČen Bo, Aleksandar Vučić, Kina


četvrtak, 16 januar 2020 10:05\nCrnogorska kulturna mreža (CKM) uputila je inicijativu premijeru Dušku Markoviću da autoput Bar-Boljare nosi naziv "21. maj", po najznačajnijem datumu novije crnogorske istorije.\nčetvrtak, 16 januar 2020 09:56\n"Slovačka višedecenijski prijatelj i saveznik Crne Gore na polju odbrane i bezbjednosti"\nčetvrtak, 16 januar 2020 09:50\nDvije godine od ubistva Olivera Ivanovića: Do danas nisu otkriveni ni ubica ni nalogodavac ubistva\nNavršilo se 730 dana otkako je u sjevernom dijelu Kosovske Mitrovice ubijen opozicioni lider kosovskih Srba Oliver Ivanović. I pored brojnih, ponekad i senzacionalnih, najava, nagovještaja i obećanja, do danas nisu otkriveni ni ubica, ni nalogodavac ubistva.\nčetvrtak, 16 januar 2020 09:04\nU avionu zaplijenjeno 82 kilograma kokaina\nPolicija je uhapsila sedam osoba i zaplijenila 82 kilograma kokaina u teretnom avionu pred polijetanje sa aerodroma u Buenos Ajresu za Amsterdam, javili su sinoć argentinski mediji.\nsrijeda, 15 januar 2020 15:44\nJuventas: Detaljno ispitati slučaj navodnog zlostavljanja pritvorenog i unaprijediti uslove boravka u Istražnom zatvoru\nsrijeda, 15 januar 2020 16:00\nHolivudska glumica po prvi put postala majka u 48. godini: Dolazak bebe čuvan u strogoj tajnosti\nSjajne vijesti na početku godine dolaze od poznatog holivudskog para.\nsrijeda, 15 januar 2020 15:35\nZa savršene palačinke vam treba samo jedan sastojak: Biće mekane iznutra i hrskave po ivicama\nPalačinke su većini ljudi omiljena poslastica, a rado ih jedemo i u slanoj varijanti. Nije posebna filozofija napraviti ih, no one savršeno ispečene, sočne, vazdušaste, koje se tope u ustima samo pravi majstori umiju da zgotove.\nsrijeda, 15 januar 2020 14:56\nKrivična prijava protiv Podgoričanina: Provaljivao u stanove i krao novac i stvari\nPolicija je u Podgorici rasvijetlila 10 teških krađa počinjenih u periodu od početka novembra 2019. do januara 2020., na štetu više fizičkih lica iz Podgorice.\nsrijeda, 15 januar 2020 14:52\nPlovna jedinica je, postupajući po operativnim saznanjima, pretragom terena u Skadarskom jezeru u reonu Plavnice pronašla 20 pvc pakovanja sa biljnom materijom nalik na opojnu drogu marihuanu, tip skank, težine oko 23 kilograma, saopšteno je iz policije.\nsrijeda, 15 januar 2020 14:37\nNakon detaljne analize, MUP će donijeti odluku o eventualnoj zabrani prodaje petardi\nUzimajući u obzir da je bilo i zloupotrebe i nestručnog rukovanja pirotehničkim sredstvima, što je za posljedicu imalo ozbiljne povrede jednog broja lica među kojima ima i djece, Direktorat za vanredne situacije MUP-a će uputiti inicijativu predstavnicima Uprave policije, zdravstvenog sistema i drugim nadležnim organima za izradu precizne i detaljne analize o efektima upotrebe pirotehničkih sredstava za pomenuti prodajni period. Nakon analize, donijeće se odluka o eventualnoj zabrani prodaje pirotehničkih sredstava sa efektom eksplozije – petardi, budući da je korišćenjem ove vrste pirotehnike došlo do negativnih posljedica u prethodnom periodu, saopštemo je iz Ministarstva unutrašnjih poslova.\nStrana 8 od 520


Stranke o smanjenju broja poslanika - B92\nBeograd -- Veæina predstavnika politièkih stranaka ocenila je da eventualno smanjenje broja poslanika u Skupštini Srbije ne bi doprinelo efikasnosti rada parlamenta.\nIzvor: Beta, Blic ponedeljak, 12.01.2009. | 00:44 -> 20:11\nPoslanik i lider Jedinstvene Srbije Dragan Markoviæ kazao je novinarima u Skupštini da bi smanjenje broja poslanika u parlamentu predstavljao politièki centralizam i da bi onda poslanici bili samo iz Beograda i Vojvodine.\n"Dvesta pedest poslanika je dovoljan broj, ne treba da se menja broj poslanika veæ naèin rada parlamenta", kazao je Markoviæ i dodao da ideja o smanjenu broja poslanika u vladajuæoj koaliciji nema podršku.\nPoslanik i lider Lige socijaldemokrata Vojvodine Nenad Èanak kazao je da da bi smanjenje broja poslanika bilo veoma razložno, ali je naveo da ne shvata što to nije uraðeno kada je pisan Ustav Srbije.\nÈanak je kazao da bi to sad bila komplikovana procedura i da bi bilo suludo u Ustavu menjati samo taj deo jer je, kako je naveo, suština Ustava loša.\nŠef poslanièke grupe Srpske radikalne stranke Dragan Todoroviæ rekao je da je 250 poslanika adekvatan broj, ali da se mogu naæi razlozi za i protiv smanjenja tog broja.\nOn je rekao da bi sa manjim brojem poslanika bila izraženija neravnomernost u pogledu mesta iz kojih poslanici dolaze, a smanjenje broja ne bi dovelo do poboljsnaja efiksanosti rada.\nŠefica poslanièke grupe Za evropsku Srbiju Nada Kolundžija rekla je da eventualno smanjenje broja poslanika nije tema danas u Srbiji.\n"To je, pre svega, ustavno pitanje što podrazumeva jednu ozbiljnu široku debatu. Mislim da prosto sada to nije najvažnija tema sa kojom se Srbija suoèava", rekla je Kolundžija.\nŠef poslanièke grupe Napred Srbijo Tomislav Nikoliæ rekao je novinarima da je ustavna inicijativa za smanjenje broja poslanika "na tako dugom štapu da o tome ne vredi razgovarati".\n"Zaista je teško time se baviti i za to mora da postoji opšti konsenzus jer je to deo Ustava koji se najteže menja", rekao je Nikoliæ.\nŠef poslanièke grupe manjina Balint Pastor rekao je novinarima da postoje razni primeri u parlamentima u zemljama okruženja.\n"Nije sve u broju poslanika. Mnogo više efikasnost parlamenta zavisi od toga kako poslanici gledaju na svoju dužnost i koliko efikasno obavljaju svoj posao", rekao je Pastor.\nBlic: DS za manji broj poslanika\nPodsetimo današnji "Blic" piše da je vrh Demokratske stranke pokrenuo je inicijativu da se ubuduæe broj poslanika u Skupštini Srbije smanji sa sadašnjih 250 na 150.\nPrema saznanjima ”Blica“, demokrate æe pokušati da ta odredba bude uneta u okviru Predloga zakona o Skupštini, koji bi trebalo uskoro da se naðe na dnevnom redu republièkog parlamenta.\nMeðutim, za smanjenje broja poslanika potrebna je i promena dela Ustava kojim se precizira nadležnost i sastav te institucije.\nSmanjenjem broja poslanika, ušteda samo na poslanièkim platama bila bi godišnje 138 miliona dinara ili 1.469.000 evra.\nMinistar za državnu upravu i lokalnu samoupravu Milan Markoviæ nije komentarisao ovaj konkretan predlog DS-a, ali dodaje da smatra da bi prilikom promene Ustava trebalo dobro razmisliti da li je postojeæi broj poslanika zaista neophodan u našim uslovima.\nKako kaže programski direktor CeSID-a Marko Blagojeviæ, svi poslanici jedne partije, ma koliko da ih ima - 20, 30 ili 50, glasaju na istovetan naèin i ponašaju se kao jedan, pa se otuda prosto i postavlja pitanje zašto bi poslanika moralo biti toliko.\nIpak, za smanjenje broja poslanika potrebna je i promena Ustava, koji trenutno propisuje da u skupštinskim klupama treba da sedi 250 poslanika.\nBlagojeviæ objašnjava da je za promenu Ustava potrebna podrška dvotreæinske veæine poslanika u Skupštini, kao i da veæina glasaèa potvrdi takvu odluku na referendumu.


ДОДИК: „Да није било Русије…“\nDODIK: „Da nije bilo Rusije…“\nNikada dosad član Predsedništva BiH u svim sazivima nije napustio već otpočetu sednicu, kako je u četvrtak učinio Bakir Izetbegović, a ako on promoviše takvu mogućnost, postavlja se pitanje zašto i drugi nemaju prava da se tako ponašaju, kaže predsednik Republike Srpske Milorad Dodik i upozorava da takvo ponašanje vodi u degradaciju organa na nivou BiH.\nDodik se u izjavi za „Sputnjik“zahvalio ambasadoru Rusije u BiH Petru Ivanvocu koji je sazvao vanrednu sednicu Veća za implementaciju mira. PIK je sazvan zahvaljujući Ivancovu, a očigledno je da on to nije učinio da oni ne bi ni reagovali, kaže predsednik Srpske.\n– Rusija je uvek bila korektna i privržena aktu Dejtonskog sporazuma, a svi ostali članovi (PIK) su se ponašali arogantno najviše prema RS. Apsolutno je jasno da je pozicija Rusije precizna. Ja se zahvaljujem Rusiji što je inicirala takvu jednu sednicu – rekao je Dodik. On napominje da niko nije za ugrožavanje mira i stabilnosti u BiH ali da je nemoguće prihvatiti praksu koju je inicirao Bakir Izetbegović i da će takva praksa ostaviti posledice.\n– Nismo mi protiv razgovora ali naš razgovor o funkcionisanju organa BiH moraće u budućnosti da obuhvati nekoliko važnih pitanja a to nije samo pitanje revizije i jednostranog odlučivanja u BiH nego i pitanje boravka stranih sudija u Ustavnom sudu. To je i pitanje nametanja rešenja od strane visokog predstavnika pa i boravak samog visokog predstavnika u BiH. Ukoliko ta pitanja stavimo na dnevni red i bude adekvatnih odgovora i dogovora sa Bošnjacima naravno da je moguće da se nastavi dalje funkcionisanje. Ali niko ne treba očekivati da ćemo tako lako preći preko ovoga i da ćemo se povući sa naših stavova – poručuje Dodik.\nOn podseća da su i Srbi koji su sada u parlamentu BiH rekli da će napustiti skupštinsku većinu ukoliko se tehnički preda zahtev za reviziju presude na tužbu – a to je već urađeno „Već sada znamo da nema vlasti u BiH. I u tom pogledu situacija se daleko više usložnjava i traži razgovore relevantnih faktora ali i otvara mnoga druga pitanja koja do sada nisu bila na dnevnom redu – ističe Dodik.\nOn ponavlja da pravna osnova za podnošenje revizije tužbe ne postoji, ali da je Izetbegović uprkos tome obećao svom glasačkom telu da će to uraditi. „Zbog ranije datih obećanja i očekivanja koje je razigrao oko svog naroda on je to učinio i sada je jasno da je taj lažni akt za reviziju predat. I tu dolazimo do suštine: on je predat navodno u ime BiH. Nemoguće je ni logički ni politički ni moralno ni sa bilo koje strane očekivati da RS bude deo BiH koja tuži Srbiju. Niko ne može u ime nas da govori“, poručuje Dodik.\nSada je jasno, dodaje Dodik, da na zajedničkom nivou nema vlasti, da nema većine niti mogućnosti da se sastaju drugi organi.“Ako Bakir Izetbegović poromoviše mogućnost da napusti sednicu predsedništva onda se postavlja pitanje zašto i drugi nemaju prava da se tako ponašaju. A takva ponašanja vode u degradaciju organa i mogućnosti da se bilo šta odluči na tom nivou“, napominje Dodik.\nKako objašnjava, predstavnici Srba će raditi isključivo u nacionalnom interesu i isključivo kad se u zajedničkim institucijama postavi tačka dnevnog reda koja je u njihovom interesu, a to pre svega znači da se osudi ovakvo ponašanje.“Za ovo mora da postoji krivac. Ovo je prvi put da se ovako nešto dešava.\n– Nikada dosad član Predsedništva u svim sazivima nije napustio već otpočetu sednicu. Ovo je nova praksa koju je uveo Bakir Izetbegović. Mi nismo od onih koji bi se oznojili za stabilnu budućnost BiH, nama je dovoljna Republika Srpska i u tom pogledu ćemo koncipirati naše odnose po tom pitanju.\n– Ukoliko žele da BiH funkcioniše moraćemo se dogovoriti šta su to tačke dnevnog reda koje ćemo morati prethodno da rešimo kako bismo mogli da idemo dalje“, poručio je Dodik.\nHm , oni samo silu primećuju , sve dok si dobar i korektan oni to smatraju kao slabost , valjda ste to shvatili


Nastavljena "sječa" DNS-ovih kadrova: Smijenjen i direktor Željeznica RS Dragan Savanović!\nDirektor Željeznica Republike Srpske Dragan Savanović smijenjen je sa pomenute funkcije!\nSavanović je smijenjen samo dan nakon što su to, nakon sastanka u Doboju, zatražili predstavnici osam sindikata koji djeluju unutar ovog preduzeća, kao i predstavnik Boračke organizacije ŽRS.\n– Pod rukovodstvom direktora Dragana Savanovića, rad unutar Željeznica RS je u potpunosti obesmišljen jer svoje poslušnike nagrađuje povećanjem plate u enormnim procentima a umanjuje primanja i prava običnim radnicima i boračkoj populaciji – navedeno je, između ostalog, u pomenutom saopštenju, a opširnije čitajte OVDJE.\nInače, Savanović je kadar DNS-a, stranke koja je najviše pogođena smjenama koje odmah nakon izbora najavio predsjednik RS Milorad Dodik, pod obrazloženjem da su pojedinci iz stranaka koalicije SNSD-DNS-SP radili samo na ličnoj promociji, a ne ujedno i za kandidate za inokosne funkcije, predsjednika RS i srpskog člana Predsjedništva BiH, Željku Cvijanović i samog Dodika. Za pojedince je naglasio da su radili i za “suprotnu stranu”, odnosno kandidate Saveza za promjene, Vukotu Govedaricu i Mladena Ivanića.\nPodsjećamo, iz DNS-a, od zvučnijih imena, već su smijenjeni direktor Nove banke Milan Radović, ministar prosvjete i kulture Dane Malešević, direktor RiTE Ugljevik Đorđe Popović, direktor Poslovne zone “Banjaluka” Saša Panić, direktorka Šumskog gazdinstva “Vrbanja” u Kotor Varošu Daliborka Kerezović-Damjanović i drugi.\nMeđu zvučnijim imenima već nedjeljama se spominje i direktor “Autoputeva Srpske” Nenad Nešić, ali je za sada još uvijek na pomenutoj poziciji.


Radionica 3D štampe za dizajnere i arhitekte ~ Mreza Kreativnih Ljudi\nRadionica 3D štampe za dizajnere i arhitekte\n6.10.15 desavanja, radionice No comments\n3D štampe za dizajnere i arhitekte\nNova Iskra u saradnji sa kompanijom Polyhedra, koja se bavi distribucijom i edukacijom u domenu digitalne fabrikacije, organizuje jednodnevnu radionicu 3D štampe namenjenu dizajnerima i arhitektama, koju će voditi Danko Radulović, beogradski industrijski dizajner specijalizovan u ovoj oblasti.\nU saradnji sa kompanijom Polyhedra, Nova Iskra poziva sve zainteresovane dizajnere i arhitekte da se prijave za učešće na praktičnoj, celodnevnoj radionici iz domena 3D štampe. Radionica obuhvata teoretsku i praktičnu obuku, gde će se polaznici upoznati sa postojećim tehnologijama 3D štampe, elementima 3D printera, CAD i 3D modelovanjem i obradom modela nakon štampe. Pored dizajnera i arhitekata, radionica može biti zanimljiva i hobistima i drugim zainteresovanim pojedincima koji imaju barem osnovna znanja iz domena modelovanja.\nTokom radionice biće korišćeni štampači američke kompanije Printrbot, kao i Color Fabb filamenti, koje na području Srbije zastupa Polyhedra. Polyhedra nije samo distributer tehničke opreme, već i platofrma za edukaciju u domenima kreativnosti i novih tehnologija, sa specijalnim fokusom na digitalnu fabrikaciju, koja u okviru svog prostora u Beogradu već formira omanji Fab Lab i organizuje redovne meet-upove i radionice za različite ciljne drupe, od dece do profesionalca.\nRadionica u Novoj Iskri će, nakon teoretskog uvoda, obuhvatiti uvid u postojeće tehnologije 3D štampe i najčešće primene u industriji, nakon čega će uslediti CAD i 3D modelovanje, priprema za štampu i reparacija modela. Tokom rada sa štampačima polaznici će upoznati sve elemente printera, materijale i njihova podešavanja, kao i rad sa “slajserima” i puštanje modela u štampu. Nakon toga sledi i završni praktičan deo koji se tiče čišćenja i obrade modela nakon štampanja.\nDanko Radulović je dizajner enterijera i nameštaja. Diplomirao je na Fakultetu primenjenih umetnosti u Beogradu. Kao stipendista Francuske vlade završio je master studije na Ecole Nationale Supérieure de Création Industrielle u Parizu, gde se specijalizovao za digitalne medije, 3D printing i ostale načine digitalne fabrikacije. Trenutno sarađuje sa studiom Voxellab iz Beograda, kao i sa kompanijom Polyhedra, koje se bave upotrebom, primenom i razvojem novih tehnologija sa glavnim fokusom na vrhunska dostignuća iz oblasti 3D tehnologije, uključujući aditivnu 3D štampu, 3D skeniranje, 3D modeliranje i softverski razvoj. Takođe sarađuje sa organizacijom Fabln i naučnoistraživačkom stanicom Petnica na projektu setapovanja posebno kreiranom za srednjoškolce pod nazivom FabLab petnica. Danko Radulović je takođe član Creative Hub-a Nove Iskre i jedan od najaktivnih zagovarača i praktičara digitalne fabrikacije u Srbiji.\nSvi zainteresovani učesnici mogu se prijaviti putem sledećeg linka: http://bit.ly/1P763wQ. Radionica će biti održana u subotu, 10. oktobra u periodu od 10 do 17 časova, a kotizacija iznosi 4.000 RSD, i obuhvata korišćenje Printrbot opreme, materijal, obuku i osveženja. Pored toga, modele koje izrade tokom radionice polaznici zadržavaju. Nakon popunjavanja formulara, da bi osigurali svoje mesto na radionici neophodno je da u Novoj Iskri platite 50% iznosa kotizacije najkasnije do četvrtka, 8. oktobra u 16 h. Broj učesnika je ograničen na 15, dok je neophodno najmanje 5 potvrđenih učesnika da bi radionica bila održana.\nwww.polyhedra.co / http://dankonius.wix.com/ / www.novaiskra.com


Najniža kamata od kad postoji evro! – NovostiDana.rs\nNajniža kamata od kad postoji evro!\nFoto: Beta/AP Photo/Roman Koksarov\nTo za državu znači mogućnost jeftinijeg zaduživanja, izjavio je danas profesor Beogradske bankarske akademije Zoran Grubišić.\nGrubišić je u izjavi Tanjugu rekao da je euribor prvi put na istorijskom minimumu, u smislu da je ušao u negativnu zonu, što nije bio slučaj od uvođenja evra kao valute, a prethodno je viđeno samo u slučaju libora – međubankarske kamate vezane za franak.\nZa sve korisnike kredita indeksiranih evrima, a njim je najviše na domaćem tržištu, to je signal da će im mesečna rata biti nešto niža, poručuje Grubišić.\n„Sa svakim padom euribora rata će postepeno padati. Međutim, to se neće dogoditi baš u ovom trenutku, već onda kada je to navedeno u svakom pojedinačnom ugovoru“, rekao je Grubišić.\nISTORIJSKI NAJNIŽI NIVO\nInače, šestomesečni euribor, međubankarska kamatna stopa u evrozoni, ušla je u negativnu teritoriju i na dan 10. novembra, je iznosila minus 0,004 odsto, prema portalu euribor-rates.eu. Prema istom portalu, danas 12. novembra, euribor je pao na minus 0,006 odsto, dok se kod tromesečnog Euribora to dogodilo još proletos.\nOn je podsetio da neke banke rade usklađivanje sa ovom međubankrarskom kamatnom stopom dva puta godišnje, neke četiri puta…\n„Zavisno od toga kakav ko ima ugovor, i da li je kredit vezan za tromesečni ili recimo šestomesečni euribor, rata će se usklađivati s njegovim kretanjem, ali zavisno od datuma usklađivanja koji je svima precizno naveden u ugovoru“, objašnjava Grubišić.\nIsto važi, dodaje, za privatne korisnike koji imaju takve ugovore, ali i za državu, koja sada dobija mogućnost da emituje evroobveznice i da refinansira dug nešto povoljnije – u evrima.\n„Ovo je prilika da se refinansira dug da ne bude samo u dolarima, i da se smanji valutni rizik po tom osnovu, jer smo mi kao tržište prevashodno vezani za evro. Pokazalo se da je zaduživanje u trećim valutama, kao što je dolar rizičnije jer podrazumeva dvostruki valutni rizik“, objašnjava Grubišić.\n„Zato bismo sada mogli da izađemo direktno sa evroobveznicama nominovanim u evrima, umesto u dolarima kao što je bio slučaj do sada. Ovo je upravo prilika da se izbegne taj dvostuki rizik“, rekao je on.\nStambeni krediti sada „čistiji“ ali i dalje skupi\nBanke najavljuju jeftinije dinarske kredite\nVisoke kamatne stope u Srbiji\nI ekonomista Ivan Nikolić ocenio je danas da će se svako snižavanje euribora, međubankarske kamatne stope u evrozoni, kod kredita indeksiranih u evrima u našoj zemlji odraziti na njihovo pojeftinjenje, odnosno, rate će biti niže.\nNikolić je Tanjugu rekao da je sa jedne strane dobro što su kamate niske, jer bi to trebalo da olakša zaduživanje u Srbiji i olakša položaj postojećih dužnika.\n„Ali kada znamo da je to samo refleksija problema ekonomije EU, onda sa aspekta da to treba da bude faktor koji vuče našu ekonomiju, dolazimo do toga da je vrlo teško reći da li je to dobro ili loše“, dodao je Nikolić.\nKako je naveo, ekonomija evrozone je u velikim problemima, ne samo zato što je u dugoročnoj stagnaciji, već prema najnovijim podacima, ni velikim ekonomijama kao što je Nemačka ne ide dobro.\nFokus je bio da se preko niskih kamata i jeftinog novca podstakne taj zamajac evropske privrede, ali su ciljevi bili jedno, a stvarnost drugo, pri čemu je dodatni otežavajući faktor migrantska kriza, ocenio je Nikolić.


I ovog prepodneva građani Srbije se guše u smogu i opasnim česticama u vazduhu. Visoka temperatura kad joj vreme nije u decembru, nedostatak vetra koji bi pročistio vazduh, saobraćaj, grejanje na čvrsto gorivo, sve to je dovelo do izrazito loše situacije pre svega u unutrašnjosti Srbije.\nKosjerić po merenju Agencije za zaštitu životne sredine jako je zagađen, a prema merenju svetskih sajtova, spada u grupu "veoma nezdravih gradova" sa indeksom od čak 204.\nPored Kosjerića, koji prednjači u grupu "nezdravih" gradova spada i Valjevo sa indeksom 186, Smederevo je takođe u toj grupi sa 168, a u "crvenu" grupu spada i opština Stari grad u prestonici.\nNi Vojvodina ne zaostaje, pa se prethodno navedenim gradovima pridružuje i Subotica sa indekosm 155.\nŠto se tiče rangiranja na svetskom nivou, naše komšije ovog jutra dominiraju na crnoj listi. Tako, ovog jutra Sarajevo je drugi najzagađeniji grad na svetu sa indeksom čak 245, dok je Beograd na 13. mestu neslavne liste sa indeksom 157. U stopu nas prati Priština sa 154 i Sofija sa 153 indeksom.\nPodsećamo, Svtska zdravstvena organizacija je juče upozorila da čak 6.000 ljudi u Srbiji godišnje umre od posledica zagađenja vazduha.\nPrema podacima Agencije za zaštitu životne sredine Srbije, tokom 2018. godine nivo zagađenja vazduha svrstava Beograd među gradove u kojima koncentracija zagađivača više puta premašuje preporučene verdnosti, a ugroženi su još i Pančevo, Užice, Kosjerić, Valjevo, Smederevo, Kraljevo, Kragujevac, Subotica, Sremska Mitrovica i Bor, navela je Politika.


Huan Karlos Ferero - Blic Sport\nFerero se porazom od Almagra u suzama oprostio od tenisa /video/\nBivši prvi teniser sveta Španac Huan Karlos Ferero završio je igračku karijeru, pošto je u prvom kolu turnira u Valensiji izgubio od zemljaka Nikolasa Almagra sa 7:5, 6:3.\n"Komarac" Ferero se u oktobru oprašta od tenisa\nBivši prvi teniser sveta, Španac Huan Karlos Ferero potvrdio je da će mu turniru u Valensiji biti poslednji u profesionalnoj karijeri.\nĐoković: Pobeda nad Fererom me je veoma ohrabrila\nPrvi teniser sveta Novak Đoković rekao je da ga je pobeda nad Huanom Karlosom Fererom ohrabrila na putu ka odbrani titule Vimbldona.\nNovak protutnjao pored Ferera na startu Vimbldona\nNovak Đoković je odbranu titule na Vimbldonu otpočeo pobedom nad Huanom Karlosom Fererom, Špancem koji je od najboljeg igrača sveta izgubio sa 6:3, 6:3, 6:1.\nTroicki srušio Ferera posle velikog preokreta i fantastičnog maratona\nFenomenalan meč su odigrali Viktor Troicki i Huan Karlos Ferero na terenu broj 18 Melburn parka koji je posle nešto manje od četiri sata i velikog preokreta pripao srpskom teniseru koji je na putu do pobede spasio i dve meč lopte - 4:6, 6:7 (3), 6:2, 7:6 (3) - 6:2.\nNovi udarac za Nadala, Mareju otvoren put ka tituli i trećem mestu\nSrpski okršaj u Njujorku - Novak na Janka u četvrtfinalu US opena!\nJanko Tipsarević je nakon plasmana u top 20 pomerio još neke lične granice u 2011. godini pošto je pobedom nad Huanom Karlosom Fererom uspeo da se plasira u četvrtfinale US opena gde će se susresti sa velikim prijateljem Novakom Đokovićem. Janko je do najvećeg uspeha u karijeri na grend slemu došao posle napornog meča i teškog trijumfa od 3:1 u setovima nad nekadašnjim prvim reketom sveta (7:5, 6:7 (3), 7:5, 6:2), dok je Đoković posle spektakularnog prvog seta rutinski rešio duel protiv Aleksandra Dolgopolova - 7:6 (14), 6:4, 6:2.\nPogledajte Monfisove majstorije u porazu od Ferera /video/\nGael Monfis je neočekivano rano ispao sa US opena, ali je u porazu od Španca Huana Karlosa Ferera sa 7:6, 5:7, 6:7, 6:4, 6:4 Francuz u nekoliko navrata pokazao da skoro da nema konkurenciju u atrakcijama na teniskim terenima.\nHuan Karlos Ferero osvojio trofej u Štutgartu\nŠpanski teniski veteran Huan Karlos Ferero trijumfovao je na turniru Mercedes kup u Štutgartu pošto je u finalu savladao zemljaka Pabla Anduhara sa 2:0 u setovima - 6:4, 6:0.\nŠpansko finale na ATP turniru u Akapulku\nU finalu međunarodnog teniskog turnira u Akapulku (Meksiko) koji se igra za nagradni fond od 995.000 dolara, sastaće se Španci Huan Karlos Ferero i David Ferer.\nFerer i Ferero u finalu turnira u Buenos Ajresu\nŠpanski teniseri David Ferer i Huan Karlos Ferero plasirali su se u finale međunarodnog teniskog turnira u Buenos Ajresu, koji se igra za nagradni fond od 475.300 dolara.\nFerero lako do 2. kola turnira u Buenos Ajresu\nŠpanac Huan Karlos Ferero plasirao se u drugo kolo međunarodnog teniskog turnira u Buenos Ajresu pošto je jutros savladao Rikarda Mela iz Brazila sa 6-1, 6-2.\nFerero i Verdasko osvojili titule u Brazilu i San Hoseu\nŠpanac Huan Karlos Ferero trijumfovao je na Otvorenom prvenstvu Brazila pošto je u finalu savladao Lukaša Kubota sa 2:0, dok je Fernando Verdasko osvojio turnir u San Hoseu nakon što je slavio protiv Endija Rodika sa 2:1.\nFerero i Kubot u finalu Otvorenog prvenstva Brazila\nPrvi nosilac na Otvorenom prvenstva Brazila u tenisu, Španac Huan Karlos Ferero, plasirao se u finale tog turnira u Košti do Saujpeu, pošto je savladao Brazilca Rikarda Melu sa 6:4, 6:2.\nFerero se plasirao u polufinale Otvorenog prvenstva Brazila\nPrvi nosilac na Otvorenom prvenstva Brazila u tenisu, Španac Huan Karlos Ferero, plasirao se u polufinale tog turnira u Košti do Saujpeu, pošto je jutros savladao Karlosa Berloka iz Argentine sa 6-3, 6-2.\nŠpanski teniser Huan Karlos Ferero mogao bi zbog povrede da propusti takmičenje na prvom grend slem turniru u sezoni.


Saopštenje za javnost, 28.09.2007. - Poverenik za informacije od javnog značaja i zaštitu podataka o ličnosti\nSaopštenje za javnost, 28.09.2007.\nDatum kreiranja: petak, 28 septembar 2007 02:02\nMeđunarodni dan prava javnosti da zna, 28. septembar, obeležen je ove godine nizom aktivnosti u Beogradu, Novom Sadu, Nišu, Kragujevcu i većem broju drugih mesta u Srbiji, u okviru zajedničke akcije Poverenika za informacije od javnog značaja i USAID, ABA CEELI, Misije OEBS-a u Srbiji, Fonda za otvoreno društvo, Koalicije NVO za slobodu pristupa informacijama i NUNS-a.\nCentralni skup je održan u Beogradu, u Medija centru, uz učešće velikog broja predstavnika medija, NVO, organa vlasti, kao i članova diplomatskog kora. Skupu su se obratili: Denis Huber, specijalni predstavnik Generalnog sekretara Saveta Evrope u Srbiji, Hans Ola Urstad, šef Misije OEBS-a u Srbiji, Rodoljub Šabić, Poverenik za informacije od javnog značaja , Nadežda Gaće, predsednica NUNS-a i Nemanja Nenadić izvršni direktor Transparentnosti Srbija.\nTom prilikom, Poverenik za informacije Rodoljub Šabić uručio je Radetu Lazareviću, predsedniku Višeg trgovinskog suda priznanje za poseban doprinos ostvarivanju slobode pristupa informacijama koje je žiri dodelio mreži trgovinskih sudova Srbije, a Milanu Markoviću, ministru za državnu upravu i lokalnu samoupravu i Saši Radosavljeviću, predsedniku opštine Smederevo priznanja za doprinos ostvarivanju slobode pristupa informacijama.\nŽiri, sastavljen od predstavnika više nevladinih organizacija i novinarskih udruženja (Fonda za otvoreno društvo, Transparentnost Srbija, Centra za unapređenje pravnih studija, NVO „Narodni Parlament“, Inicijativa mladih za ljudska prava, NUNS), izabrao je dobitnike priznanja između 15 organa vlasti koji su prethodno uvršteni u najužu konkurenciju. To su: Vrhovni sud, Ministarstvo zdravlja, Ministarstvo finansija, Ministarstvo za rad i socijalnu politiku, Ministarstvo za državnu upravu i lokalnu samoupravu, Narodna banka RS, Republička uprava za javne nabavke, Izvršno veće AP Vojvodine, Grad Novi Sad, opštine Smederevo, Šabac i Valjevo, Prvi i Peti opštinski sud u Beogradu i Viši trgovinski sud odnosno mreža trgovinskih sudova.\nNa svim skupovima podeljena je velika količina prigodnog materijala, letaka, lifleta i vodiča kroz Zakon o slobodnom pristupu informacijama.\nPovodom dana prava javnosti da zna, Poverenik za informacije je, u saradnji sa Službenim Glasnikom RS objavio i distribuirao novo izdanje Vodiča kroz Zakon o slobodnom pristupu informacijama od javnog značaja u tiražu od 20.000 primeraka.\nPovodom dodele navedenih priznanja, Poverenik Rodoljub Šabić je izjavio:\n“Ukupno gledano, imajući u vidu celu strukturu vlasti, napori i rezultati, na kvalitetnoj primeni Zakona o slobodnom pristupu informacijama, nisu na nivou koji je potreban i moguć. Usled toga propuštamo šansu da ostvarimo kvalitetnije rezultate u daljoj demokratizaciji, u uspostavljanju kvalitetnijih odnosa u medijskoj sferi, a posebno u borbi protiv nerada, zloupotreba, kriminala i korupcije. Zato primeri organa vlasti koji pokazuju da se u njima sloboda pristupa informacijama doživljava ne kao nametnuta obaveza već kao normalan odnos između vlasti i javnosti u demokratskom društvu, zaslužuju priznanje.“


SDA će u Unsko-sanskom kantonu morati odustati od pokušaja promjene vlasti. Na konferenciji održanoj početkom sedmice u Bihaću parlamentarci SDA na nivou FBiH su isticali koliko su projekata dobili u Sarajevu za Krajinu, od kojih je najznačajniji bihaćki aerodrom.\nNakon toga uslijedio je pres Vlade premijera USK-a Mustafe Ružnića (A SDA), koji je svoj sastav pohvalio da ima šest puta bolje rezultate od prethodne SDA vlasti, nudeći kao dokaz ostvareni suficit od 12 miliona i činjenicu da nisu uzeli nijedan kredit a da su plaćali zatečene.\nDosadašnja priča da će, ako nema vertikale u vlasti, Kantonu biti loše, stavljena je na ozbiljnu kušnju. Prvi čovjek stranke Narod i pravda u USK-u Halil Bajramović smatra ispravnom tezu da se dva nivoa vlasti, premda suprotno postavljena, mogu takmičiti u rezultatima i konačnom ishodu.\n- Tako da SDA može ubirati političke poene ostvarujući projekte za Krajinu na federalnom nivou, a da se fokusiraju na lokalne izbore ove godine. Ipak, vjerujem da će SDA ponovo pokušati doći na vlast u USK-u, da je spremna i na višu cijenu, jer oni nisu naučili ulaziti u izbore ako nisu u vlasti i pri budžetima, kaže nam Bajramović.\nIz SDA se ne slažu s takvom ocjenom.\n- Ne bih se složio da SDA nije u stanju da preuzme vlast u Kantonu. Međutim, nemamo namjere da se bavimo političkom trgovinom i da okupljamo zastupnike na način na koji to radi trenutna Vlada, dakle kroz zapošljavanje u javnim ustanovama i druge “usluge” plaćene iz kantonalnog budžeta. Ako ćemo okupiti većinu, onda će to biti isključivo na bazi konkretnog programa, govori nam Samir Muminović, predsjednik bihaćke SDA.\nZa njega je rano da se govori o lokalnim izborima, jer smatra da u BiH ima mnogo većih i ozbiljnijih problema.\n- Ako sad krenemo u predizbornu kampanju, onda ćemo samo oslabiti poziciju probosanskog bloka naspram Dodika i Čovića. Kad za to dođe vrijeme, SDA će sasvim sigurno odrediti najkvalitetnije kandidate, negdje samostalno, a negdje u saradnji s drugim strankama, dodaje Muminović.\nKao primjer uspješne suradnje navodi Pomak i gradonačelnika Šuhreta Fazlića u Bihaću. Međutim, ostaje nejasno hoće li Fazlić imati podršku SDA za drugi mandat. Bajramović vjeruje da će SDA imati svog kandidata, te da će Fazlić morati priznati da je načinio grešku koalirajući sa SDA.\nVratili smo Bužim\nPodsjećamo, Fazlić je nedavno za Oslobođenje izjavio da je, zbog projekta Aerodroma Bihać, a radi koalicije sa SDA, spreman braniti svoju odluku po cijenu političke karijere. Njegovo podbacivanje leđa itekako ide u korist SDA, makar Pomak ne bio dovoljan za preuzimanje kantonalne vlasti. A povratak SDA u vlast na lokalnom nivou odavno je počeo, govore u SDA.\n- Prošle godine na prijevremenim izborima u Bužimu vratili smo poziciju načelnika, iako je protiv nas bila široka politička opozicija i Vlada USK-a sa zajedničkim kandidatom. Dakle, i građani i drugi politički subjekti su prepoznali naš rad, prije svega na federalnom nivou, zaključuje Muminović.


Politika\t19.08.2019 19:16\nArgentinsko krilo potpisalo je četvorogodišnji ugovor sa Zvezdom i zadužio dres sa brojem 11\n„Jako sam zadovoljan sam što sam došao u Crvenu zvezdu. Prvi utisci su jako dobri i pozitivni, jasno je da je Zvezda veliki klub. Ovo je veliki korak u mojoj karijeri”, rekao je Garsija na konferenciji za novinare na stadionu „Rajko Mitić”.\n„Došao sam ovde ubeđen da mogu da pomognem i nametnem se ekipi. Na treneru je da odluči šta ću da igram, mogu na više pozicija u napadu. Želim brzo da se adaptiram”.\n„Sada nisam spreman 100 posto da odigram u Bernu celu utakmicu. Fizički se osećam jako dobro i želim da se pridružim ekipi što je pre moguće. Trener Milojević mi je rekao da je njegova ideja da putujem u Švajcarske, ali nije potvrdio da li ću početi. Konsultovaćemo se pre utakmice u kojoj meri sam spreman”, prenosi Tanjug.\n„Olimpijakos je veliki klub, ali Zvezda je na istom nivou, u najmanju ruku. Interes koji je Zvezda imala je presudio”.\n„Kada sam došao rečeno mi je da je derbi nešto posebno i jedva čekam da ga odigram. To su važne utakmice i želim da budem deo njih”.\n„Puno sam srećan što ću igrati sa Markom, prethodna tri dana shvatio sam da je igrač sa velikim iskustvom i kvalitetom, od njega može puno da se nauči. Na terenu pokušaću da mu budem blizu, jer je jasno da može puno toga da uradi”.\n„Mesi. Jednog Argentinca ne možete tako nešto da pitate”, uz osmeh je poručio bivše dete Instituta, uz konstataciju da ni legendarni Maradona ne može da se meri sa Mesijem.\n„Igrao je Primeru, Segundu i u Grčkoj gde je imao izvanredne igre koje su ga preporučile kod nas. Bio je na meti mnogih evropskih klubova i drago mi je da smo dobili tu bitku. Dugo smo tražili takvo krilo, ima brzinu, verujem da će biti pravo pojačanje”, zaključio je Mrkela.


Kada Lionel Mesi nema svoj dan, onda ne ide ni Barseloni, koju je Altetiko igrački potpuno razbio, rezultatski samo 1:0, dovoljno za polufinale, a najbolji igrač španskog prvaka je bio samo statista na oproštaju od Lige šampiona u Madridu.\nGolman Barselone je imao pune ruke poslao, sa dve, tri odbrane je sprečio ubedljiviji poraz, što Kataloncima i nije neka uteha, a ukupno je pretrčao 5,3 kilometra.\nTo ne bi bilio čudno da Leo Mesi nije pretrčao svega 6,8 kilometara, samo 1.500 metara više od svog saigrača pred golom, što je trener Barse Herardo Martino, koga katalonski mediji vide kao glavnog krivca, opravdao rečima "da plan nije bio da Mesi mnogo trči"?!\nMadriđani su prikazali partiju dostojnu finala Lige šampiona, pa i titule prvaka kako Evrope, tako i Španije, dok će na Nou Kampu morati nešto da menjaju.\nDa l' na glavu, da l' na srce: Ljudi gledaju i NE VERUJU šta rade oficiri iza predsednika Uzbekistana (FOTO, VIDEO)\nNAJVEĆI STRAH SRPSKIH TURISTA Da li Grčka šalje ceo autobus u karantin ako jedan putnik bude pozitivan na granici?